
ПРАВИЛНИК
ЗА УСТРОЙСТВОТО И ДЕЙНОСТТА НА УЧИЛИЩЕТО


Настоящият правилник е приет на 09.09.2025г. с Протокол № 8на ПС
ГЛАВА I. ОБЩИ ПОЛОЖЕНИЯ
Чл.1 С настоящия правилник се определят организацията на дейностите в училище, правата и задълженията на участниците в образователния процес, управлението и
финансирането на училището, конкретизират се правата и задълженията на участниците в училищната общност съгласно
· Закона за предучилищно и училищно образование
· Наредба за финансирането на институциите в предучилищното и училищното образование
· Наредба за информацията и документите в системата на училищното и предучилищното образование
· Наредба за дейностите в училищното образование
· Наредба за приобщаващото образование
Чл.2 Училището е със седалище и адрес на управление гр. Балчик, общ. Балчик, обл. Добрич, ул. „ Черно море“ № 40.
Чл.3 Училището е средно по ЗПУО и осигурява завършване на начално, основно и средно образование.
Чл.4 СУ “Христо Ботев“ осъществява своята дейност въз основа на принципа на автономията и в съответствие с нормативните актове, като:
1. Определя свои политики за развитието си в съответствие със законите на страната.
2. Избира организацията, методите и средствата на обучение за осигуряване на качествено образование.
3. Определя свои символи и ритуали в съответствие с принципите на националната идентичност и култура, както и свое униформено облекло и други отличителни знаци.
4. Участва в национални и международни програми и проекти, подпомагащи дейности в областта на образованието.

ГЛАВА II. СТРУКТУРА, СЪСТАВ И УПРАВЛЕНИЕ НА УЧИЛИЩЕТО
Раздел I. Обща организационна структура на училището
Чл.5 Органи на управление и контрол:
1. Директор
2. Обществен съвет
3. Педагогически съвет
4. Комисия за управление на качеството
Чл.6 Органи за съуправление и помощни консултативни органи:
1. Общо събрание
2. Ученически съвет
3. Комисия по етика
Чл.7 Педагогически специалисти:

1. Старши учители
2.  Учители
Чл.8 Административен персонал:
1. Счетоводител
2. ЗАС
3. Технически секретар
4. Образователен медиатор
Чл.9 Помощно-обслужващ персонал
1. Хигиенисти
2. Общ работник
3. Огняр
Чл.10 (1) Лицата заети по трудово правоотношение в училището като учители, изпълняват функции на класни ръководители, ръководители на екипи по ключови компетентности, ръководители на извънкласни дейности и клубове по интереси и др. в рамките на осем часовия работен ден.
(2) Всички други трудови задължения се изпълняват съгласно чл.110 от К.Т. – работа при същия работодател, извън трудовите правоотношения в извън работно време и се изпълняват и заплащат съгласно нормативната уредба и Вътрешните правила за работната заплата в СУ “Христо Ботев “.
Чл.11 Ръководството на училището съгласува училищната политика със социалните партньори.
Чл.12 Всички други области на дейност се регламентират във вътрешните нормативни актове на училището съгласно действащото законодателство.

Раздел ІІ. Директор
Чл.13 (1) СУ“ Христо Ботев“ се управлява и представлява от директор.
(2) Директорът на училището организира и контролира цялостната дейност на институцията в съответствие с правомощията, определени с държавния образователен стандарт за статута и професионалното развитие на учителите, директорите и другите педагогически специалисти.
(3) В изпълнение на своите правомощия директорът издава заповеди.
(4) Административните актове на директора могат да се обжалват по реда на Административно процесуалния кодекс.
Чл.14  (1) Помощни органи на директора са:
1. Комисия по безопасност на движението;
2. Комисия по управление на качеството;
3. Комисия за борба с тормоза и агресията;
4. Координатор по приобщаващо образование.
 (2) Посочените в т. 1 имат съвещателна функция и подпомагат директора при вземане на решения.
Раздел III. Педагогически съвет
Чл.15	(1) Специализиран орган за разглеждане и решаване на основни педагогически въпроси в училището е Педагогическият съвет.
(2) Педагогическият съвет включва в състава си всички педагогически специалисти.
(3) Директорът на училището е председател на Педагогическия съвет, при отсъствието му директорът определя със заповед свой заместник за председател на ПС. 
(4) В заседанията на Педагогическия съвет с право на съвещателен глас може да участват представители на Обществения съвет, медицинското лице, което обслужва училището, ученици, както и други лица.
(5) Педагогическият съвет в училището:
1. Приема стратегия за развитие на училището за следващите 4 години с приложени към нея план за действие и финансиране.
2. Приема правилник за дейността на училището.
3. Приема училищния учебен план.
4. Приема формите на обучение.
5. Приема Годишния план за дейността на училището.
6. Приема учебни планове за индивидуална форма на обучение.
7. Приема мерки за повишаване на качеството на образованието.
8. Приема програма за превенция на ранното напускане на училище.

9. Приема програма за предоставяне на равни възможности и за приобщаване на децата и учениците от уязвими групи.
10. Предлага на директора разкриване на занимания по интереси.
11. Прави предложения на директора за награждаване на ученици и за налагане на съответните санкции в предвидените в този закон случаи.
12. Определя училищни символи и ритуали и други отличителни знаци.
13. Определя ученически униформи.
14. Участва със свои представители в създаването и приемането на етичен кодекс на училищната общност.
15. Запознава се с бюджета на училището, както и с отчетите за неговото изпълнение.
16. Периодично, най-малко три пъти през една учебна година, проследява и обсъжда нивото на усвояване на компетентности от учениците и предлага съвместни мерки между учителите с цел подобряване на образователните резултати.
17. Избира за учебната година спортните дейности по чл.92, ал.1 от ЗПУО.
18. Приема годишна училищна програма за целодневна организация на учебния ден.
19. Приема системата от качествени показатели на установените резултати от изпитванията на учениците от I – III клас.
20. Упражнява други правомощия, определени с нормативен акт.
(6) Педагогическият съвет се свиква най-малко веднъж на два месеца от директора.
(7) Извънредно заседание се свиква по писмено искане до директора на най-малко 1/3 от числения му състав.
(8) Решенията се приемат с обикновено мнозинство при присъствието на не по-малко от 2/3 от числения му състав.
(9) Решенията на педагогическия съвет могат да се отменят от самия съвет с квалифицирано мнозинство (2/3 от гласовете на присъстващите) или от началника на Регионалното управление по образование на Министерството на образованието и науката.
(10) За всяко заседание на ПС се води протокол от секретар, назначен със заповед на директора.
Раздел IV. Комисия за управление на качеството /след въвеждане на актуална наредба за качеството/.
Чл.16 (1) Комисията за управление на качеството на образованието е помощен, консултативен и постоянен работен орган към директора на училището за оказване на подкрепа при управление на качеството в институцията.
(2) Комисията по управление на качеството се състои от Председател и 2 членове – до 3 години.
(3) Съставът, структурата и функциите на комисията по управление на качеството се приемат от Педагогическия съвет по предложение на директора.
Чл.17 Комисията има следните задължения:
1. Да определи процедурите по самооценяване, които ще се ползват и ги документира.
2. Да определи формата и съдържанието на доказателствения материал- чек-листа, протоколи, въпросници, анкети и др., да проведе проучвания, във връзка с установяване качеството на обучение и образование.
3. Да разработи формати за проучвания.
4. Да проведе процедурите по самооценяване.
5. Да осигури и класифицира доказателствен материал - набирането на надеждни, проверими и достоверни данни.
6. Да оцени равнищата на показателите.
7. Да изготви доклад с резултатите от самооценяването.
8. Да анализира получените данни и идентифицира областите, нуждаещи се от подобряване на качеството.
9. Да предложи на ръководството на училището мерки и дейности за подобряване на качеството на дефинираните области.
10. Да предложи на директора на училището план за обучение на учителите и служителите във връзка със самооценяването.

Раздел V. Органи на съуправление
Общо събрание
Чл.18 (1) Общото събрание се състои от всички работници и служители в училището.
(2) Реда за работа на Общото събрание се определя от неговите членове. Свиква се от работодателя, от ръководството на синдикална организация, както и по инициатива на една десета от работниците и служителите.
(3) Общото събрание е редовно, ако на него присъстват повече от половината от работниците и служителите.
(4) Общото събрание на работниците и служителите приема решенията си с обикновено мнозинство от присъстващите, доколкото в кодекса, в друг закон или в устав не е предвидено друго.
Чл.19 (1) Настоятелство може да се учреди по инициатива на директора на училището или на родители, учители или общественици.
(2) Лицата по ал. 1 отправят покана за участие в учредително събрание чрез средствата за масово осведомяване и/или лично до видни общественици, дарители, представители на юридически лица.
Чл.20 (1) Органи на настоятелството могат да са Общото събрание и Съветът на настоятелите.
(2) Членовете на Съвета на настоятелите се избират от Общото събрание за срок до 4 години.
(3) Съветът на настоятелите избира измежду членовете си председател.
Чл.21 За постигане на целите си настоятелствата:
1. Съдействат за осигуряване на допълнителни финансови и материални средства за училището и контролират целесъобразното им разходване.
2. Подпомагат изграждането и поддържането на материално-техническата база на училището.
3. Съдействат при организиране на ученическото хранене, за осигуряване на транспорт и при решаването на други социално-битови проблеми на учениците и учителите от училището.
4. Съдействат за реализирането на програми по проблемите на учениците, за заниманията по интереси, организирания отдих, туризъм и спорт с учениците.
5. Организират и подпомагат обучения на родителите по въпросите на възпитанието и развитието на техните деца.
6. Организират обществеността за подпомагане на училището.
Обществен съвет
Чл.22 (1) С цел създаване на условия за активни и демократично функциониращи общности към училището се създава Обществен съвет.
(2) Общественият съвет е орган за подпомагане на развитието на училището и за граждански контрол на управлението им.
Чл.23 (1) Общественият съвет се състои от нечетен брой членове и включва един представител на финансиращия орган и най-малко трима представители на родителите на деца и ученици от съответната институция.
(2) Представителите на родителите се излъчват от събрание на родителите, свикано от директора на училището. На събранието се определя броят на представителите на родителите и се избират и резервни членове на обществения съвет.
(3) Председателят на Обществения съвет се избира от членовете му.
(4) Членовете на Обществения съвет се определят за срок не по-дълъг от три години.
Чл.24 (1) Общественият съвет се свиква на заседание най-малко 4 пъти годишно, като задължително провежда заседание в началото на учебната година.
(2) С право на съвещателен глас в работата на Обществения съвет на училищата участват поне трима представители на ученическото самоуправление.
(3) С право на съвещателен глас в работата на Обществения съвет на училищата участва и представител на настоятелството.

(4) В заседанията на Обществения съвет могат да бъдат канени и служители на институцията, на регионалното управление на образованието, експерти, на работодателите, на синдикатите, на юридическите лица с нестопанска цел и други заинтересовани лица. Чл.25 (1) Директорът на училището има право да присъства на заседанията на Обществения съвет и да изразява становище по разглежданите въпроси.
(2) Директорът е длъжен при поискване от Обществения съвет да предоставя всички сведения и документи, необходими за дейността му.
(3) При необходимост директорът може да отправи искане до председателя на Обществения съвет за свикването му.
Чл.26 (1) Общественият съвет в училището:
1. Одобрява стратегията за развитие на училището и приема ежегодния отчет на директора за изпълнението й.
2. Участва в работата на педагогическия съвет при обсъждането на програмите по чл. 263, ал. 1, т. 8 и 9 на ЗПУО и при обсъждане на избора на ученически униформи.
3. Предлага политики и мерки за подобряване качеството на образователния процес въз основа на резултатите от самооценката на институцията, външното оценяване и инспектирането.
4. Дава становище за разпределението на бюджета по дейности и размера на капиталовите разходи, както и за отчета за изпълнението му.
5. Съгласува предложението на директора за разпределение на средствата от установеното към края на предходната година превишаване на постъпленията над плащанията по бюджета на училището.
6. Съгласува училищния учебен план.
7. Участва с представители в комисиите за атестиране на директорите при условията и по реда на държавния образователен стандарт за статута и професионалното развитие на учителите, директорите и другите педагогически специалисти.
8. Съгласува избора от учителите в училището по чл. 164, ал. 2 на ЗПУО на учебниците и учебните комплекти.
9. Сигнализира компетентните органи, когато при осъществяване на дейността си констатира нарушения на нормативните актове.
10. Дава становище по училищния план-прием по чл. 143, ал. 1 на ЗПУО.
11. Участва в създаването и приемането на етичен кодекс на училищната общност.
(2) При неодобрение от обществения съвет на актовете по ал. 1, т. 1 и 6 те се връщат с мотиви за повторно разглеждане от педагогическия съвет. При повторното им разглеждане Педагогическият съвет се произнася по мотивите и взема окончателно решение.
Чл.27 Условията и редът за създаването, устройството и дейността на обществения съвет се уреждат с правилник, издаден от министъра на образованието и науката.
Раздел VІ. Помощно-консултативни органи
Комисия по етика
Чл.28 Комисия по етика се създава като помощно-консултативен орган към СУ „Христо Ботев“  по предложение на директора и след гласуване от педагогическия съвет за срок от 4 години. Утвърждава се със заповед на директора.
Чл.29 Предмет на дейността на Комисията са междуличностните и междугрупови отношения, възникващи в процеса на реализацията на служебните задължения на членовете на колектива на СУ „Христо Ботев“ които са в противоречие с общоприетите и специфични за професията етични норми.
Чл.30 Комисията по етика дава становища по нарушение на етичните правила, свързани и с организацията и провеждането на образователно-възпитателния процес, трудовата дисциплина и нарушаване на общоприетите правила и норми в хода на междуличностното общуване.
Чл.31 Комисията се състои от 5 члена.
Чл.32 Комисията избира председател на първото си заседание.
Чл.33 Комисията по етика има задължението да се предприемат превантивни мерки и да се провежда целенасочен процес от превантивни и корективни мерки с ученици, учители и служители към спазване на етичните норми и добро поведение, както и недопускане на

нарушения с оглед утвърждаване авторитета на училището като модерна, спокойна, сигурна, хуманна и толерантна образователна институция.
Чл.34 Сигналите за нарушения на Етичния кодекс се приемат от техническия секретар  и се регистрират във входящия дневник – регистър.
Чл.35 Регистрираните сигнали се разглеждат от комисията по етика в училището на нейни заседания, за които се води протокол.
Чл.36 Комисията не е длъжна да разглежда анонимни сигнали.
Чл.37 Членовете на комисията вземат решения с явно гласуване и обикновено мнозинство 50% + 1.
Чл.38 Председателят свиква заседание за разглеждане на постъпилия сигнал в седемдневен срок от постъпването му. При необходимост от допълнителни данни и доказателства се извършва проверка и разговор със свидетели на нарушението.
Чл.39 При установяване на нарушения на етичните правила, представляващи и дисциплинарни нарушения, преписката се докладва на директора за вземане на дисциплинарни мерки по Кодекса на труда.
Чл.40 За становището на комисията и предприетите мерки Председателят на комисията уведомява писмено лицето, подало сигнала.
Чл.41 За работата на Комисията се информират работниците и служителите в училището, като се отчита намаляването или нарастването на проблемите, касаещи нарушенията на Етичния кодекс и се предприемат последващи действия с цел недопускане на други такива. Училищен координационен съвет  за справяне с училищния тормоз и насилие, БППМН и защита на деца в риск.
Чл.42 Цели и задачи на съвета:
1. Планира, проследява и координира дейностите за справяне с тормоза на ниво училище.
2. Обобщава предложенията на класовете и изготвя общоучилищни ценности, правила и последици.
3. Обсъжда и приема процедурите за докладване, регистриране и проследяване на случаите на тормоз.
4. Прави мотивирани предложения до директора с цел подобряване на работата.
5. ​Подпомага класните ръководители с материали или консултации със специалисти, съдейства за организиране на периодични обучения на учителите по темата за насилието.
Раздел VІІ. Ученически съвет
Чл.43 (1) Ученическият съвет към СУ „Христо Ботев“ е форма на ученическото самоуправление на ниво училище, чрез която учениците участват в училищния живот и в организационното развитие на училището.
(2) Ученическият парламент има свои представители на ниво паралелка в училището, която съдейства за даването на мнения и предложения за училищните дейности, включително за избираемите и за факултативните учебни часове, произтичащи от интересите на учениците от всеки клас.
(3) Съставът на ученическия съвет се определя от неговите участници в зависимост от броя на учениците в училище.
Чл.44 Представителите на ученическия съвет участват с право на съвещателен глас в: 
             1. Заседанията  на  педагогическия  съвет,  като  получават  възможно  най-пълна информация по въпросите, които предстои да бъдат обсъждани.
2. Работата на обществения съвет на училищата с поне трима представители на ученическото самоуправление.
Чл. 45 (1) Ученическият съвет осъществява функциите и дейността по следните правила:
1. Всеки клас избира свои представители. Ученическият съвет участва заедно с класния ръководител в планиране дейностите на класа.
 2. На базата на представителите  се формира ученически съвет на училището при следните условия:
· Всеки ученик от 3 до 12 . клас има право да участва на изборите за УС и да гласува.
· Мандатът на УС е една година.

· Предишен член на УС може да бъде избран повторно не повече от 3 пъти.
3. След като се конституира УС на свое заседание избира Ръководството и Председателят:
· Ръководството е от 5 члена (председател, зам.-председател ,секретар).
· Ако някой е предложен за дадена позиция и не присъства лично на изборите, той не може да бъде избран.
· За да бъде избран някой за определен пост, гласовете трябва да са в негова полза 50% + 1 от присъстващия кворум.
· За председател на УС може да се кандидатира ученик, който е учил поне 1 учебна година в СУ “Христо Ботев“ гр. Балчик.
(2) Ученическият съвет разполага със следните правомощия:
· Да изразява становище за награди и наказания на учениците.
· Да дава мнения и предложения за училищни дейности и мероприятия.
· Да участия в ПС, когато се обсъждат въпроси, свързани с ученическата общност.
(3) Ученическият съвет  има следните отговорности и задължения:
· Да организира ученическо самоуправление в училище – дежурство и др.
· Да координира дейностите си с УР.
· Да оказва съдействие на УН, УР и ПС по дейности, свързани със спорта и туризма, празниците и ритуалите в училище, социалното и рисково поведение на учениците, здравословния начин на живот и други.
· Да контролира спазването на ПУДУ от страна на учениците.
· Да популяризира добрите практики сред ученическата общност.
Раздел VIII. Административен и помощен персонал
Чл.46 (1) В друг персонал на училището се включват: счетоводител, ЗАС, хигиенисти, домакин , технически секретар, огняр, общ работник.
(2) Изпълняват задълженията, посочени в длъжностната характеристика, с която се запознават при сключване на трудовия договор за работа:
1. ЗАС изготвя ежемесечно разплащателните ведомости, следи болничните листове, изплаща стипендии и социални помощи на учениците и подготвя и отчита финансовите документи, разпределя и изплаща средства за СБКО на учителите. Домакина заявява, закупува и съхранява необходимите документи и материали, учебници и учебни пособия. Ръководи и контролира хигиенистите и следи за хигиената в училищната сграда и двора и съдейства за отстраняване на проблемите.
2. Огнярът се грижи за МТБ. Ежедневно проверява книгата за ремонти и отстранява заявените повреди.
3. Чистачите се грижат за хигиената в училището и двора.
Чл.47 Охраната на училището се осигурява от портиер. Пропускателният режим и другите изисквания се определят със заповед на директора.

ГЛАВА III. ОРГАНИЗАЦИЯ НА ОБРАЗОВАТЕЛНО-ВЪЗПИТАТЕЛНИЯ ПРОЦЕС
Раздел І. Организация на учебното и неучебното време
Чл.48 Учебната година е с продължителност 12 месеца и започва на 15 септември. Чл.49 Учебното	време	за	всички	форми	на	обучение,	с	изключение	на самостоятелната, се организира в учебни срокове, учебни седмици, учебни дни и учебни часове.
Чл.50 Учебното време за самостоятелната форма се организира от училището чрез изпити и от ученика или лицето, което се подготвя самостоятелно за тях.
Чл.51 В случай на разместване на почивните дни през годината на основание чл. 154, ал. 2 от Кодекса на труда обявените почивни дни са неучебни за учениците, съответно обявените работни дни са учебни, освен когато учениците са във ваканция. Чл.52 Продължителността на учебния час за всички видове подготовка е:
· Тридесет и пет минути - в I и II клас.
· Четиридесет минути - в III-XII клас.
Чл.53 (1) Почивките между учебните часове в училището са 20 мин след трети учебен час и 10 мин след всички останали.
           (2) При непредвидени и извънредни обстоятелства продължителността на всеки учебен час може да бъде намалена до 20 минути от директора на училището със заповед.
(3) За определен учебен ден директорът на училището може със заповед да определи различно от утвърденото седмичното разписание разпределение на учебните часове.
Чл.54 (1) По време на учебната година учениците могат организирано да посещават обществени, културни и научни институции и природни обекти в зависимост от темите в учебното съдържание, да участват в организирани прояви, изяви и мероприятия, както и в пътувания, които не са предмет на уреждане в наредбата по ЗТ.
(2) Ред и начин за извеждане на учениците за организирано посещение на обществени, културни и научни институции и природни обекти
Мероприятието се заявява с докладна записка 10 дни предварително от учителя, който организира посещението.
След одобрение от директора подробно се информират родителите електронните пощи или чрез електронния дневник.
Учениците се инструктират за безопасно и културно поведение.
Ако е в извънучебно време се представя на директора списък на учениците, които ще участват.
Ако е в учебно време се представя списък и на учениците, които няма да се включат в мероприятието.
За всички дейности по организирано извеждане на учениците от населеното място се изисква информирано съгласие на родителя.
Раздел ІІ. Целодневна организация на учебния ден
Чл.55 (1) В училището се разработва годишна училищна програма за целодневна организация на учебния ден в съответствие със стратегията и спецификата.
(2) Годишна училищна програма за целодневна организация на учебния ден се приема от педагогическия съвет и се утвърждава от директора на училището в срок до 15 септември.
Чл.56 (1) При целодневната организация на учебния ден учебните часове от седмичното разписание се провеждат в самостоятелен блок до обяд или след обяд, а дейностите по самоподготовка, по организиран отдих и физическа активност и заниманията по интереси се провеждат съответно след обяд или преди обяд.
(2) Учениците в заниманията си по интереси може да се преразпределят и в групи по интереси по ред, определен в годишната програма.
Чл.57 (1) СУ “Христо Ботев“  организира целодневната организация в групи по класове както следва :
· І клас –1 група
· ІІ клас- 1 група
· III клас – 1 група
· IV клас – 1 група
· V клас – 1 група
· VI клас- 1 група
· VII клас - 1 група

(2) За включване в целодневната организация родителите подават заявление в края на предходната учебна година.
(3) Когато броят на желаещите надвишава броя на местата в групите, учениците се
приемат по реда на подаденото от родителите заявление.
(4) Ученик с наложено административно наказание няма право да участва в класирането за следващата учебна година. Ученици, включени в целодневна организация на учебния ден, които посещават извънучилищни форми на обучение, при доказана липса на други възможности, могат да бъдат освобождавани от часовете за организиран отдих и спорт или от часовете за дейности по интереси до 2 учебни часа на ден или 2 дни от седмицата. Родителят на ученика е задължен да подаде декларация за обстоятелствата до директора на училището в началото на всеки учебен срок.

Раздел ІІІ. Организиране и провеждане на учебния час за спортни дейности
Чл.58 (1) Педагогическият съвет съобразно възможностите на училището избира за учебната година спортните дейности от определените по чл. 92, ал. 1 от ЗПУО.
(2) Учениците подават писмено заявление до директора на училището до 30 юни за избор на спортните дейности от определените по ал. 1.
(3) Въз основа на избраните спортни дейност учениците могат да се разпределят и в
групи.
(4) Броят на групите по спортни дейности не може да бъде по-голям от броя на
паралелките за съответния клас.
(5) Не се допуска промяна на броя на групите и на спортните дейности по време на учебната година.
(6) Учебният час за организиране и провеждане на спортни дейности не може да се провежда в събота или неделя освен в случаите, в които тези дни са обявени за учебни дни. Чл.59 (1) Учениците, за които е противопоказно участието в часовете по спортни дейности и в часовете по физическо възпитание и спорт, имат право да бъдат освободени от тях. Видът на заболяването и заключението за освобождаване се удостоверява с медицинска експертиза за временна неработоспособност, експертиза за вид и степен на увреждане или експертиза за трайно намалената работоспособност.
(2) Въз основа на представените медицински документи и заявление директорът определя със заповед учениците, освободени по здравословни причини от учебните часове по спортни дейности и от часовете по учебния предмет физическо възпитание и спорт и срока за освобождаване.
(3) Заявленията и необходимите медицински документи се представят до 30 септември или до 10 дни след настъпване на събитието.
(4) В заповедта по ал. 2 се посочва какво ще правят учениците във времето, определено за тези часове.
Раздел ІV. Форми на обучение
Чл.60 В училището се осъществява обучение в дневна форма и при нужда от индивидуална, комбинирана или самостоятелна форма.
Чл.61 (1) Формата на обучение се избира от ученика при условията на чл. 12, ал. 2 на ЗПУО.
(2) Формата на обучение се препоръчва и от екипа за подкрепа за личностно развитие за:
1. Ученик, ненавършил 16 години, чиято възраст надхвърля с повече от три години възрастта за съответния клас.
2. Лице, навършило 16 години, което постъпва за първи път в училище.
3. Лице, прекъснало обучението си за повече от три последователни учебни години.
4. Лице, което не може успешно да завърши един и същ клас повече от три учебни години.
5. Ученик, който променя формата на обучение в случаите по чл. 112, ал. 5 от
ЗПУО.
6. Ученик със специални образователни потребности.
(3) За записване или промяна на формата на обучение за конкретна учебна година
ученикът при условията на чл. 12, ал. 2 на ЗПУО подава заявление до директора на училището.
(4) За записване на ученика в индивидуална, самостоятелна и комбинирана форма на обучение директорът на училището издава заповед.
Чл.62 (1) Учениците могат да променят формата на обучението си преди началото на учебната година.
(2) Промяната на формата на обучение се допуска и по време на учебната година при условията на чл.32, ал.2 на ЗПУО.
Чл.63 (1) Индивидуалната форма на обучение включва индивидуални учебни часове и текущо оценяване или изпити за определяне на срочна или годишна оценка, определени от държавния образователен стандарт за оценяването на резултатите от обучението на учениците.

(2) Индивидуалната форма на обучение може да се организира за:
1. Ученици, които по здравословни причини, удостоверени с медицински документ, издаден от съответната експертна лекарска комисия, определена в Закона за здравето, не могат да се обучават в дневна, вечерна или комбинирана форма за повече от 30 последователни учебни дни.
2. Ученици, които по семейни причини желаят да завършат в други срокове обучението си за един или повече класове.
3. Ученици с изявени дарби.
4. Ученици със специални образователни потребности при условията на чл. 107, ал. 4 от ЗПУО.
5. Ученици в случаите по чл. 107, ал. 2, т. 1 - 4 от ЗПУО.
Чл.64. (1) Самостоятелна форма на обучение включва самостоятелна подготовка и изпити за определяне на годишни оценки по учебните предмети от училищния учебен план.
(2) Самостоятелната форма на обучение може да се организира за:
1. Ученици в задължителна училищна възраст, които по здравословни причини, удостоверени с медицински документ, издаден от съответната експертна лекарска комисия, определена в Закона за здравето, не могат да се обучават в дневна форма.
2. Ученици в задължителна училищна възраст - по желание на ученика или родителя, по реда на чл. 12, ал. 2 от ЗПУО, след решение на експертна комисия, създадена към регионалното управление на образованието.
3. Ученици с изявени дарби.
4. Лица, навършили 16 години.
(3) При самостоятелна форма на обучение се прилага училищен учебен план за паралелка, избран от ученика.
(4) Заявлението за записване в самостоятелна форма на обучение по чл. 30, ал. 3 може да се подаде и до 20 учебни дни преди изпитна сесия, определена в правилника за дейността на училището с изключение на учениците по ал. 2, т. 2.
(5) Изпитите по учебните предмети от училищния учебен план са организирани в сесии, чийто брой през учебната година се определя в правилника за дейността на училището.
(6) За лицата по ал. 2, т. 4 по решение на директора на училището се допуска обучение за завършване на два класа в една година.
(7) Лицата полагат изпити за следващия клас, ако успешно са положили всички изпити, предвидени за завършване на предходния клас.
(8) Учениците по ал. 2, т. 2, които не постигнат необходимите компетентности в съответния клас, продължават обучението си при спазване на изискванията на ЗПУО в друга форма на обучение, препоръчана от екипа за подкрепа за личностно развитие.
Чл.65 (1) Комбинираната форма на обучение включва обучение при условията и по реда на дневна форма и индивидуално обучение по един или няколко учебни предмета от училищния или индивидуалния учебен план.
(2) Комбинираната форма на обучение може да се организира за:
1. Ученик със специални образователни потребности.
2. Ученик с изявени дарби.
3. Ученик в класовете от основната степен на образование, преместен в училище, в което не се изучава чуждият език, който ученикът е изучавал преди преместването си, при условие че в населеното място няма училище от същия вид, в което този език да се преподава.
          4. Ученик в VІІ клас, преместен в училище, в което не се изучава учебен предмет от разширената подготовка, който ученикът е изучавал преди преместването си, ако преместването се извършва след началото на втория учебен срок.
           (3) На всички ученици в училището се предоставя обща и допълнителна подкрепа за личностно развитие в съответствие с индивидуалните образователни потребности.
(4) Общата подкрепа за личностно развитие в училището гарантира участие и изява на всички ученици в класната стая и може да включва:
1. Екипна работа между учителите и другите педагогически специалисти.
2. Кариерно ориентиране на учениците

3. Занимания по интереси.
4. Библиотечно-информационно обслужване.
5. Грижа за здравето въз основа на информация от родителя/представителя на детето/лицето, което полага грижи за детето, за здравословното състояние на детето и за проведени медицински изследвания и консултации.
6. Поощряване с морални и материални награди.
7. Дейности по превенция на насилието и преодоляване на проблемното поведение.
8. Превенция на обучителните затруднения.
(5) Общата подкрепа за личностно развитие в училището за целите на
превенцията на обучителните затруднения се основава на анализ на информацията и наблюденията на обучението и развитието на ученика и се изразява във включване на учениците в:
1. Допълнително обучение по учебни предмети при условията на Закона за предучилищното и училищното образование.
2. Консултации по учебни предмети и допълнителни консултации по учебни предмети, които се провеждат извън редовните учебни часове.
3.  Логопедична работа с учениците.
(6) Дейности задължително се осъществяват и в неучебно време, включително през ваканциите, съобразно потребностите на децата и учениците, като продължителността им за отделен ученик или за група ученици е в зависимост от възможностите на детската градина или училището, но не по-малко от 2 седмици със седмична заетост до 20 часа.
(7) За осъществяване на позитивен психологически климат в училището се осъществяват дейности по превенция на тормоза и насилието и дейности за мотивация и преодоляване на проблемното поведение, които са подчинени на обща училищна политика.
(8) Дейностите по превенция и интервенция се разработват въз основа на механизма за противодействие на училищния тормоз между децата и учениците в училище и на алгоритъма за неговото прилагане, утвърден от министъра на образованието и науката.
(9) За преодоляване на проблемното поведение на детето или ученика и за справяне със затрудненията му с приобщаването в образователната и училищната среда, с участието му в дейността на институцията и с поведенческите му прояви се прилагат една или повече от следните дейности за въздействие върху вътрешната мотивация:
          1. Обсъждане между ученика и класния ръководител с цел изясняване на възникнал проблем и получаване на подкрепа за разрешаването му.
2. Използване на посредник при решаване на конфликт в училище.
3. Консултиране на детето или ученика с психолог.
         4. Създаване на условия за включване на ученика в група за повишаване на социалните умения за общуване и за решаване на конфликти по ненасилствен начин.
         5. Създаване на условия за включване на детето или ученика в занимания, съобразени с неговите интереси и потребности.
         6. Индивидуална подкрепа за детето/ученика от личност, която той уважава (наставничество).
7. Участие на ученика в дейности в полза на паралелката или училището.
8. Други дейности, определени в правилника за дейността на институцията.
Чл.66 (1) Дейността по чл. 59, ал. 9, т. 2 се прилага след проведени от класния ръководител насочващи и мотивиращи дейности с ученика, които не са дали резултат.
(2) Дейността се документира в дневника на класа и в ученическата книжка, и се информира родителят/представителят на детето/лицето, което полага грижи за детето. Чл.67 Дейността по чл. 61, ал. 9, т. 2 и 3 се осъществява в училището от подготвен за разрешаване на конфликтни ситуации учител и/или психолог, невъвлечен в конкретния конфликт, който посредничи между страните в конфликта с цел разрешаването му.
Чл.68 Дейностите се осъществяват по желание на ученика, по препоръка на класен ръководител, на учител, на психолог в съответствие с възможностите и наличните ресурси на училището или чрез привличане на външни ресурси.
Чл.69 (1) За всички предприети дейности с децата/учениците за преодоляване на проблемното им поведение и за справяне със затрудненията им с приобщаването в

образователната и училищната среда, с участието в дейността на институцията и с поведенческите им прояви, се изисква информираното съгласие на родителя/представителя на детето/лицето, което полага грижи за детето, освен в случаите когато родителят/представителят на детето/лицето, което полага грижи за детето, се явява заплаха за живота и здравето на детето/ученика.
(2) При отказ от страна на родителя/представителя на детето/лицето, което полага грижи за детето, да изрази съгласие или да окаже съдействие за реализиране на дейностите за преодоляване на проблемното поведение на детето/ученика и за справяне със затрудненията му с приобщаването в образователната и училищната среда, с участието в дейността на институцията и с поведенческите прояви, или когато родителят/представителят на детето/лицето, което полага грижи за детето, се явява заплаха за живота и здравето на детето/ученика, директорът на съответната институция в системата на предучилищното и училищното образование писмено уведомява отдела за закрила на детето по местоживеенето на детето/ученика.

ГЛАВА IV. ОРГАНИЗАЦИЯ НА ОЦЕНЯВАНЕТО
Раздел І. Текущи изпитвания
Чл.70 (1) Оценяване на резултатите от обучението се осъществява по държавния образователен стандарт за оценяване на резултатите от обучението на учениците по чл. 22, ал. 2, т. 9 от Закона за предучилищното и училищното образование.
(2) Установяването на постигнатите резултати и поставянето на оценка се извършва от оценяващия.
(3) Оценяващият предварително запознава оценяваните със съдържанието, формата и конкретните правила, по които ще бъдат оценявани.
(4) Оценяването се извършва чрез текущи изпитвания и изпити.
Чл.71 Качественият показател, който определя степента на постигане на очакваните резултати от обучението, е:
1. Отличен - ученикът постига напълно очакваните резултати от учебните програми. В знанията няма пропуски. Усвоени са всички нови понятия и ученикът ги използва успешно. Притежава необходимите компетентностите и може да ги прилага самостоятелно при решаване на учебни задачи в различни ситуации. Действията му са целенасочени и водят до краен резултат.
2. Много добър - ученикът постига с малки изключения очакваните резултати от учебните програми. В знанията има незначителни пропуски, които не са съществени. Усвоени са новите понятия и повечето от тях се използват правилно. Демонстрира придобитите компетентности при решаване на учебни задачи в познати ситуации, а нерядко - и в ситуации, които не са изучавани в клас, макар това да става с известна неувереност. Действията му са целенасочени и водят до краен резултат, който извън рамките на изучените ситуации може да не е съвсем точен.
3. Добър - ученикът постига преобладаващата част от очакваните резултати от учебните програми. Демонстрира добри знания и умения на познавателно равнище разбиране, успешно се правя познати ситуации, но се нуждае от помощ при прилагането на знанията и уменията си в непознати ситуации. В знанията има някои пропуски. Усвоени са преобладаващата част от новите понятия. Действията му съдържат неточности, но в рамките на изученото водят до краен резултат.
4. Среден - ученикът постига само основните очаквани резултати от учебните програми. В знанията си ученикът има сериозни пропуски. Усвоени са само някои от новите понятия. Притежава малка част от компетентностите в съответствие с учебната програма. Може да ги прилага с пропуски и грешки в задоволителна степен в твърде ограничен кръг алгоритмизирани и изучавани в клас ситуации. Действията му съдържат недостатъци и рядко водят до краен резултат.
5. Слаб - ученикът не постига очакваните резултати от учебните програми, заложени като прагова стойност за успешност и зададени чрез степента на позитивен измерител „среден“.
Чл.72 (1) Въз основа на установените резултати от изпитванията на учениците от I – III клас се поставят оценки само с качествен показател.

(2) На учениците със специални образователни потребности, които се обучават по индивидуална учебна програма, се поставят оценки само с качествен показател, които може да са: "постига изискванията", "справя се" и "среща затруднения".
Чл.73 Изпитните материали и конкретните правила за оценяване за текущите изпитвания се подготвят от преподаващия учител с цел установяване на постигнатите резултати, определени с годишното тематично разпределение върху отделна тема или комплекс от теми.
Чл.74 (1) Текущите изпитвания се осъществяват ритмично и системно през първия и през втория учебен срок.
1. В триседмичен срок от началото на учебната година чрез текущо изпитване се установява входното равнище на учениците по учебните предмети или модули, които са изучавали през предходната година в задължителните учебни часове.
2.  Две седмици преди оформянето на годишната оценка по учебните предмети, по които
не се провежда класна работа и не се провежда външно оценяване, се провежда текущо изпитване за установяване на изходното ниво на учениците.
Чл.75 (1) Задължителен брой текущи изпитвания по учебен предмет или модули за всеки учебен срок, е:
1.  Най- малко 2  текущи изпитвания по учебни предмети или модули, изучавани по училищен учебен план с до два учебни часа седмично.
2. Най- малко 3  текущи изпитвания по учебни предмети или модули, изучавани по училищен учебен план с 2,5 – 3,5 учебни часа седмично.
3. Най-малко 4 текущи изпитвания по учебни предмети или модули, изучавани по училищен учебен план с 4 и повече учебни часа седмично.
4. За предмета ФВС: за начален курс – само годишни оценки, за пети клас – 5 текущи изпитвания, за 6-7 клас – 3 текущи изпитвания.
(2) Входните нива влизат в броя задължителни оценки.
(3) При текущите устни изпитвания оценяващият е длъжен да аргументира устно оценката си пред ученика, а при текущите писмени изпитвания – писмено.
(4) Когато е тест с избираеми отговори НЕ се прави аргументация на оценката.
Чл.76 (1) Контролните и класните работи се провеждат по график, който се изготвя от техническия секретар  по заявка на учителите.
(2) Учениците и техните родители се уведомяват за графика в началото на всеки учебен срок чрез родителски срещи, сайта на училището или други форми по преценка на класния ръководител и съответния преподавател.
(3) Когато обективни причини налагат промяна в графика, съответният учител консултира новата дата с ресорния заместник-директор, за да се избегне претоварване на учениците.
Раздел ІІ. Срочни и годишни оценки
Чл.77 (1) Срочна и годишна оценка не се поставя без наличието на минималния брой текущи изпитвания. В този случай ученикът полага изпит за определяне на срочна оценка.
(2) Полагането на изпит за срочна оценка, когато ученикът не се е явил на първата определена дата, се определя втора дата. Когато не се яви и на нея, срочна оценка не се поставя, а ученикът полага изпит за определяне на годишна оценка.
(3) С решение на ПС срокът за определяне на срочна оценка може да се удължи за ученик поради продължителни здравословни проблеми, удостоверени с мед. документ.
(4) Не се поставя срочна и/или годишна оценка по учебния предмет физическо възпитание и спорт за ученици, освободени по здравословни причини от изучаването му.
(5) Сроковете за вписване на оценките в документацията са:
1. В деня на изпитването - за текущите оценки от устните и от практическите изпитвания.
2. До две седмици след провеждане на изпитването - за текущите оценки от писмените изпитвания.
3. В деня на оформянето им - за срочните и за годишните оценки.
Чл.78 Учениците V-VІІ клас, чиито отсъствия от учебни занятия надхвърлят 25% от учебните часове по отделен предмет, предвидени по училищния учебен план за съответната паралелка през учебния срок се явяват на изпити за оформяне на срочна оценка.

Раздел ІІІ. Изпити в процеса на училищното обучение
Чл.79 Изпитите за промяна на оценка по учебен предмет или модул са:
1. Поправителни изпити;
2. Приравнителни изпити;
3. Изпити за промяна на годишна оценка - за VII клас;
4. Изпити за промяна на окончателна оценка при завършване на втори гимназиален етап на средно образование.
Чл.80 (1) Поправителни изпити не се полагат от учениците, които се обучават в класовете от I до IV.
(2) За учениците, които не са усвоили компетентностите, заложени в учебната програма за I, за II или за III клас, или имат годишна оценка слаб (2) по някой от учебните предмети, изучавани в задължителните или избираемите учебни часове от училищния учебен план в IV клас, се организира допълнително обучение по време на лятната ваканция при условия и по ред, определени в държавния образователен стандарт за приобщаващото образование.
Чл.81 Поправителните изпити се организират в редовни и в допълнителни сесии.
Чл.82 (1) Изпитите за промяна на годишна оценка се провеждат след приключване на учебните занятия съответно за VII клас.
(2) За полагането на изпит за промяна на годишната оценка ученикът подава заявление до директора на училището, с което се отказва от годишната си оценка.
(3) Учениците имат право еднократно да се явят на изпит за промяна на годишна оценка.
(4) Всеки ученик има право да положи изпит за промяна на годишна оценка по не повече от три учебни предмета общо, изучавани в задължителните и/или в избираемите учебни часове.
Чл.83 (1) Изпити за определяне на срочна оценка по учебен предмет или модул се полагат от:
1. Учениците, обучавани в дневна, във вечерна и в комбинирана форма, чиито отсъствия от учебни занятия надхвърлят 25% от учебните часове по отделен предмет или модул, предвидени по училищния учебен план за съответната паралелка през учебния срок.
2. Учениците в дистанционна форма на обучение.
 3. Учениците в индивидуална форма, както и в комбинирана форма на обучение.
(2) Получената оценка на изпитите не може да се променя.
(3) Когато получената оценка на изпит за определяне на срочна и годишна оценка е слаб (2), ученикът се явява на поправителен изпит.

ГЛАВА V. ПРИЕМ И ПРЕМЕСТВАНЕ
Раздел I. Планиране и осъществяване на училищния прием
Чл.84 Училищният план-прием определя за училището за всяка предстояща учебна година:
1. Броя на паралелките в I и V клас.
2. Броя на местата, в паралелките в I и V клас съобразно стандарта за физическа среда и информационното и библиотечното осигуряване на детските градини, училищата и центровете за подкрепа за личностно развитие и стандарта за финансирането на институциите.
3. Промяна броя на паралелките в останалите класове и свободните места в тях.
4. Класове, за които се предвижда целодневна организация на учебния ден.
Чл.85 Училището предлага прием  след 7 клас , училището е средно.
Раздел ІІ. Преместване на ученици
Чл.86 Преместване на ученик e всеки случай на постъпване в друга паралелка на същото или друго училище
1. Ученици могат да се преместват при наличие на свободни места в паралелката или в приемащото училище.
 2. От I до VI клас през цялата учебна година.
3. VII клас, не по-късно от 30 учебни дни преди края на всеки учебен срок.
Чл.87 При различие между учебните планове учениците полагат приравнителни изпити при условия и по ред, определени от приемащото училище.

Чл.88 Ученик се премества при спазване на следната процедура:
1. Служебната бележка по чл. 85, ал 1, т. 2 се представя от родителя/настойника и/или ученика заедно със заявлението за преместване на директора на училището, от което се премества ученика.
2. До три работни дни директорът на училището, в което се е обучавал ученикът предоставя на родителя/настойник и/или ученика удостоверение за преместване и копие на училищния учебен план/. По желание на родителя може служебно двете училища да разменят информацията.
3. До три работни дни от получаване на удостоверението за преместване, родителят/настойникът и/или ученикът представя получените документи за записване в приемащото училище.
4. Директорът на приемащото училище до три работни дни определя със заповед условията за приемане на ученика и информира родителя/настойника и/или ученика. Родителят/настойникът и/или ученикът подписва декларация за информирано съгласие относно различията в учебния план в приемащото училище и необходимите приравнителни изпити, ако има такива.
5. В срока по чл. 89, ал. 3, 4 и 5 директорът на приемащото училище информира писмено директора на училището, от което идва ученика за неговото записване.
6. Ученикът се счита за преместен в новото училище от датата, посочена в заповедта на директора на приемащото училище.
Чл. 89 (1) При постъпване на ученика в системата на задължителното предучилищно и училищно образование се създава лично образователно дело (ЛОД) и се води до:
1. Завършване на средно образование.
2. Отписване от училище.
(2) Личното образователно дело се съхранява в НЕИСПУО и достъп до него се предоставя на институцията, в която се обучава ученикът, през съответната учебна година.
(3) При преместване на дете или ученик по време на учебната година, достъпът до ЛОД се предоставя в 10-дневен срок от датата на постъпване в приемащата институция.

ГЛАВА VI. ГРАЖДАНСКО, ЗДРАВНО, ЕКОЛОГИЧНО И ИНТЕРКУЛТУРНО ОБРАЗОВАНИЕ
Раздел I. Общи положения
Чл.90 Гражданското, здравното, екологичното и интеркултурното образование се осъществяват в училищното образование в различни форми. Интегрирано е в учебното съдържание на учебните предмети в рамките на общообразователната подготовка от I до VII клас, като самостоятелен учебен предмет “гражданско образование” в общообразователната подготовка във втори гимназиален етап или като самостоятелни предмети в разширената подготовка на всички етапи на средното образование и/или в допълнителната подготовка. Възможно е да се преподава интегрирано в профилираната подготовка, в часа на класа, в дейностите по интереси, в извънкласни училищни, извънучилищни и междуучилищни дейности, както и при общата подкрепа за личностно развитие.
Чл.91 Същността, целите, начините и формите за осъществяване, както и рамковите
изисквания за резултатите от обучението по гражданското, здравното, екологичното и интеркултурното образование се осъществява при спазване ДОС за гражданското, здравното, екологичното и интеркултурното образование определени с НАРЕДБА № 13 от 21.09.2016 г. за гражданското, здравното, екологичното и интеркултурното образование.
Чл.92 Същност и цели на гражданското, здравното, екологичното и интеркултурното образование в училището
(1) Гражданското образование е насочено към формиране на гражданско съзнание и граждански добродетели и е свързано със знания за устройството на демократичното общество, за правата и задълженията на гражданина, с умения и готовност за отговорно гражданско поведение.

(2) Здравното образование е насочено към развитие на умения за създаване или поддържане на здравословен стил и условия на живот и за доброволното адаптиране към поведение, благоприятстващо здравето.
(3) Екологично образование е насочено към формиране на екологична култура, екологично съзнание и екологично поведение в тяхната взаимна връзка с оглед познаване на екологичните закони, защита, подобряване, управление и разумно използване на природните ресурси, както и опазване на природната среда на екологичното равновесие.
(4) Интеркултурното образование е насочено към усвояване на знания за различни измерения на културните идентичности и за основни характеристики на интеркултурните отношения, формиращо позитивно отношение към разнообразието във всички области на човешкия живот, както и умения и нагласи за конструктивни взаимодействия в мултикултурна среда.
(5) Гражданското образование в СУ е неразделна част от развитието на училището като автономна, активна и саморазвиваща се общност, която:
а)  Възпитава в демократичните ценности;
б) Насърчава инициативност, отговорност, солидарност, социална чувствителност и критичност у всички участници в образователната система;
в) Утвърждава устойчива, включваща, демократична и здравословна среда, свободна от различните форми на агресия н дискриминация;
г) Изгражда и поддържа позитивен психологически климат и възможности за избори, свързани със здравето, екологията, гражданското участие, междукултурната толерантност, взаимното разбиране, зачитане и уважение;
д) Създава позитивна образователна среда за диалог между представителите на различните културни общности в зависимост от тяхната възраст и компетентности, включително и чрез формите на ученическото участие и самоуправление.
Раздел II. Осъществяване на гражданското, здравното, екологичното и интеркултурното образование
Чл.93 Директорът на СУ с помощта на педагогическия и на Обществения съвет, разработва политиките за подкрепа на гражданското, здравното, екологичното и интеркултурното образование.
Чл.94 (1) В училището гражданското, здравното, екологичното и интеркултурното образование се осъществява в процеса на придобиването на всички видове училищна подготовка.
(2) В училищното образование гражданското, здравното, екологичното и интеркултурното образование се осъществява и:
1. В часа на класа, включително и чрез ученическото самоуправление;
2. В дейностите по интереси в рамките на целодневна организация на учебния ден;
3. В рамките на дейностите по обща подкрепа за личностно развитие по реда и при условията на държавния образователен стандарт за приобщаващото образование.
Чл.95 (1) Гражданското, здравното, екологичното и интеркултурното образование в процеса на придобиване на общообразователната и разширена подготовка се осъществява интегрирано и/или чрез самостоятелен учебен предмет гражданско образование.
(2) Неговото интегриране се осъществява чрез ориентиране на обучението по общообразователните предмети към придобиване на ключовите компетентности по чл.77 , ал.1 от Закона за предучилищното и училищното образование.
(3) Изучаването на учебния предмет гражданско образование се осъществява в съответствие с държавния образователен стандарт за учебния план, за общообразователната подготовка и с учебните програми по предмета.
(4) Самостоятелните учебни предмети, чрез които се придобиват компетентности в областта на гражданското, здравното, екологичното и интеркултурното образование, се вписват в училищната документация като гражданско образование, здравно образование, екологично образование, интеркултурно образование или с друго наименование, което ясно очертава тематичния обхват на учебния предмет и връзката му с интердисциплинарни комплекс.
(5) Гражданското, здравното, екологичното и интеркултурното образование в процеса на придобиване на допълнителната подготовка може да се осъществява чрез обучение по

        учебни предмети или модули, чрез интердисциплинарни програми, проекти, модули 
        или дейности по избор на учителя.
(6) Факултативните часове може да се използват и за дейности с ученическите съвети на всички нива или други форми на ученическо представителство, младежко лидерство и клубни занимания, при които се практикуват граждански и социални умения.
(7) Гражданското, здравното, екологичното и интеркултурното образование в часа на класа освен чрез обучение за придобиване на компетентностите, посочени в рамковите изисквания по чл. 14, ал. 2 от Наредбата за гражданско, здравно, екологично и интеркултурно образование, се осъществява чрез занимания, дейности и проекти по тематични области, свързани с:
1. Патриотичното възпитание и изграждането на националното самочувствие;
2. Толерантността и интеркултурния диалог;
3. Финансовата и правната грамотност, в т.ч. избор на първо работно място;
4. Безопасността и движението по пътищата;
5. Защитата на населението при бедствия и аварии и оказване на първа помощ;
6. Превенция на насилието, справяне с гнева и агресията и мирно решаване на конфликти;
7. Превенция на тероризма и поведение при терористична заплаха;
8. Превенция и противодействие на корупцията.
(8) Гражданското, здравното, екологичното и интеркултурното образование в часа на класа се осъществява и чрез дейности за последователно развитие на класа като общност и за ученическо самоуправление на ниво паралелка, клас и училище.
(9) Разпределението на тематичните области ал. 1 в часа на класа по класове и минимален задължителен брой часове е посочено в Приложение № 5 към чл. 11, ал. 3 на Наредба №13.
(10) Извън тематичните области по ал. 1 министърът на образованието и науката може ежегодно да определя и други теми, по които да се работи в часа на класа за осъществяване на гражданското, здравното, екологичното и интеркултурното образование.
(11) За организацията и съдържанието на часа на класа класният ръководител разработва годишно тематично разпределение в срокове и по ред определени в ПДУ и при съобразяване с разпределението на тематичните области по ал. 7 .
(12) За изпълнение на училищната стратегия и училищните политики педагогическият съвет може да определя приоритетни тематични области по ал.7, съобразно спецификата на общността, средата, интересите и възрастовите особености на учениците включващи демократични училищни практики като:
· Училищен ученически парламент и/или други форми на ученическо самоуправление;
· Доброволчески дейности във и извън училище;
· Поддържане на училищни медии с активното участие на учениците (вестници, радио, списания, уебсайтове);
· Осигуряване на форми и места за изразяване на мнения и предложения по училищния живот от страна на учениците;
· Училищни	кампании,	подкрепящи	здравето,	толерантността,	социалната чувствителност, правата на човека, опазването на околната среда и пр.;
· Празничен календар на етносите;
· Екологичен календар с международните дати, свързани с опазването на околната среда;
· Развиване на младежкото лидерство;
· Форми на посредничество, решаване на конфликти, превенция на агресията;
· Разработване на училищни проекти.
(13) Обучението по отделни тематични области в часа на класа може да се осъществява от гост-лектори от съответните компетентни институции, от неправителствени организации от общественици в присъствието на класния ръководител.
(14) Гражданското, здравното, екологичното и интеркултурното образование в дейностите по интереси в рамките на целодневната организация на учебния ден се осъществява от учителите в групите за целодневна организация на учебния ден чрез дейности и проекти, свързани с интердисциплинарния комплекс.

(15) Времето за дейности по гражданско, здравно, екологично и интеркултурно образование може да се разпределя за групата равномерно през цялата учебна година или модулно в даден период от учебната година.
Раздел III. Рамкови изисквания за резултатите от обучението по гражданско, здравно, екологично и интеркултурно образование
Чл.96 Рамковите изисквания за резултатите от обучението на гражданско, здравно, екологично и интеркултурно образование са насочени към надграждане и разширяване на изискванията за резултатите от обучението по държавния образователен стандарт за предучилищното образование и за общообразователната подготовка и са определени в приложения към наредбата за гражданско, здравно, екологично и интеркултурно образование, както следва:
1. По гражданско образование - B приложение № 1 към чл. 14, ал. 2, т. 1;
2. По здравно образование - B приложение е № 2 към чл. 14, ал. 2, т. 2
3. По екологично образование - B приложение № 3 към чл. 14, ал. 2, т. 3
4. По интеркултурно образование - B приложение е № 4 към чл. 14, ал. 2, т. 4
Чл.97 Рамковите изисквания за резултатите от обучението за придобиване на разширена и/или на допълнителна подготовка, както и B часа на класа, B рамките на целодневната организация, съобразно проучените интереси и потребности на учениците и преценката на учителя. са ориентир за разработване на програмни системи, както и на учебни програми съобразно проучените интереси и потребности на учениците и преценката на учителя.
Раздел IV. Училищни политики за подкрепа на гражданското, здравното, екологичното и интеркултурното образование
Чл.98 (1) Училището анализира потребностите на училищната общност и определя своите приоритети, свързани с гражданското, здравното, екологичното и интеркултурното образование, които са част от стратегията на училището по чл. 263, ал. 1, т. 1 от Закона за предучилищното и училищното образование.
(2) В съответствие със стратегическите си приоритети училището определя училищни политики, които подкрепят и осъществяват гражданското, здравното, екологичното и интеркултурното образование.
(3) В институционалните политики по ал. 2 се определят конкретните подходи и начини на организация на вътрешните процеси и дейности за осъществяване на гражданското, здравното, екологичното и интеркултурното образование в образователната институция.
(4) Училищните политики се отразяват B програми по гражданско, здравно, екологично и интеркултурно образование, които се разработват и актуализират за периоди и по ред, определен в настоящия правилник.
Чл.99 (1) Училищните политики за подкрепа на гражданското, здравното, екологичното и интеркултурното образование са насочени към изграждане и поддържане на демократична училищна организационна култура, която насърчава спазването на споделени правила, процедури, традиции и колективни ценности.
(2) Неизменна част от институционалните политики за подкрепа са:
1. Определянето на училищни ритуали, свързани със:
а) Откриването и закриването на учебната година;
б) Официалното раздаване на удостоверението за завършен първи клас, удостоверението за завършен начален етап на основната степен, свидетелството за основно образование;
в) Награждаване на отличили се ученици и учители;
г) Поддържането на училищен кът и съхраняването на училищното знаме;
д) Честването на националния празник, на официалните празници, на дните на национални герои и будители, на празника на патрона на училището;
е) Изпращане на завършилите
ж) Традиционни срещи на бивши възпитаници на училището;
2. Възпитаването в трайни навици за отдаване на почит и израз на националното самосъзнание чрез:
а) Изслушване на националния химн в тържествени за държавата и училището моменти;

б) Поставяне на националния флаг на фасадата на училището.
Чл.100 (1) Институционалните политики за подкрепа на гражданското, здравното, екологичното и интеркултурното образование включват и подкрепа на инициативността и участието на децата и учениците чрез подходящи за възрастта им включващи демократични практики, като:
1. Участие в различни форми на ученическо самоуправление и представителство в съответствие с наредбата за гражданско, здравно, екологично и интеркултурно образование;
2. Организиране на доброволчески дейности във и извън училище;
3. Поддържане на училищни медии с активното участие на учениците (вестници, радио, телевизия, списания, интернет страници и др.);
4. Организиране на училищни кампании, подкрепящи здравето, толерантността, социалната чувствителност, правата на човека, опазването на околната среда и пр.;
5. Организиране на училищни празници и събития съобразно календара на световните, международните, европейските, националните, общинските, местните, професионалните и културните дати и празници;
6. Организиране на обучения на връстници от връстници;
7. Развиване на младежкото лидерство;
8. Участие в клубове и неформални групи по интереси;
9. Реализиране на форми на посредничество, решаване на конфликти, превенция на агресията;
10. Въвеждане на практиката на ученици-наставници за превенция на конфликти, отпадане от училище и др.;
11. Проучване на мненията, нагласите и очакванията на учениците относно процеса и съдържанието на училищното образование и предложения по училищния живот;
12. Насърчаване на информалното учене на територията на училището за научаване чрез правене извън часовете за формално образование и неформално обучение.
(2) Практиките по ал. 2 се регламентират според тяхната специфика в правилника за дейността, в годишния план, стратегията или програми на образователната институция. Чл.101 (1) За разработване и координиране на прилагането на училищните политики за подкрепа на гражданското, здравното, екологичното и интеркултурното образование, образователните институции създават постоянно действащи екипи, сформирани по ред и за срок, определени в ПДУ.
1. Съставът на постоянно действащите екипи се избира преди началото на учебната година или след откриване на учебната година.
2. Съставът	на постоянно действащите екипи се избира на заседание на педагогическия съвет.
3. Съставът на постоянно действащите екипи се избира за срок от една година.
4. На следващо заседание на педагогическия съвет всеки постоянно действащ състав запознава ПС с план за дейността си.
(2). В екипите по ал. 3 могат да участват ученици и родители по ред, определен в правилника за дейността на институцията.
1. Родителите и учениците се информират в началото на учебната година за създадените постоянно действащи екипи.
2. Желаещите ученици и родители подават заявление до председателя на съответния екип за участие в него.
3. Заявлението се входира в дневник на екипа.
4. Председателят на съответния екип е длъжен да запознае ученици и родители, заявили желание за участие, с предложения план за действие през учебната година.
5. При инициатива на родители и ученици и по тяхно предложение по време на заседание планът на съответния екип се актуализира.
6. За заседанията на екипите се водят протоколи.
7. Всеки екип води дневник на екипа, в който се вписват заявления и протоколи.



ГЛАВА VII. УЧАСТНИЦИ В УЧЕБНО-ВЪЗПИТАТЕЛНИЯ ПРОЦЕС
Раздел I. Деца и ученици
Основни права и задължения

Чл. 102 (1) Учениците имат следните права:
1. Да бъдат обучавани и възпитавани в здравословна, безопасна и сигурна среда.
2. Да бъдат зачитани като активни участници в образователния процес.
3. Да избират профила и професията.
4. Да избират между учебните предмети или модули, предложени от училището за изучаване в избираемите и във факултативните учебни часове.
5. Да получават библиотечно-информационно обслужване.
6. Да получават информация относно обучението, възпитанието, правата и задълженията си.
7. Да получават обща и допълнителна подкрепа за личностно развитие.
8. Да бъдат информирани и консултирани във връзка с избора на образование и/или професия.
9. Да участват в проектни дейности.
10. Да дават мнения и предложения за училищните дейности, включително за избираемите и за факултативните учебни часове.
11. Чрез формите на ученическо самоуправление да участват в обсъждането при решаване на въпроси, засягащи училищния живот и училищната общност, в т. ч. училищния учебен план.
12. Да получават съдействие от училището и от органите на местното самоуправление при изразяване на мнението си по въпроси, които пряко ги засягат, както и при участие в живота на общността.
13. Да получават от учителите консултации при организиране на самостоятелната си подготовка с предварително заявено писмено желание към преподавателя за изготвяне на график.
14. Да бъдат консултирани във връзка с професионалното ориентиране и развитие, да бъде насочван, стимулиран и подпомаган в съответствие с неговите потребности, желания и способности.
15. Да бъдат поощрявани с морални и материални награди.
(2) Учениците участват в училищния живот и в организационното развитие на училището чрез различни форми на ученическо самоуправление на ниво паралелка и училище, определени с правилника на училището по предложение на учениците.
(3) Ученикът може да отсъства от училище по уважителни причини в следните случаи:
1. По медицински причини – след представяне на медицински документ, издаден от общопрактикуващ лекар или от лекар в лечебно заведение;
2. Поради участие в други дейности извън процеса на училищното образование – при представяне на документ от спортния клуб, в който ученикът членува, от организаторите на състезания, конкурси, олимпиади, фестивали, концерти, спектакли, изложби и други, и от институцията, от името на която участва в тях, и след потвърждение от родителя.
3. До 15 учебни дни в една учебна година с разрешение на класния ръководител/ не повече от 5 учебни дни наведнъж/ въз основа на мотивирано писмено заявление от родителя. В случай че заявлението не може да се подаде преди отсъствието на ученика, родителят, уведомява класния ръководители по телефона или чрез електронни дневник и подава заявление след направеното отсъствие, но не по-късно от 3 учебни дни след връщането на ученика в училище.
Чл. 103 Учениците имат следните задължения:
1. Да присъстват и да участват в учебните часове и занимания.
2. Да спазват правилата за добронамерено общуване и културно поведение.
3. Да показват уважение с поведението си към личността на учителя.
4. Да съхраняват авторитета на училището и училищната общност и да допринасят за развитие на добрите традиции.

5. Да зачитат правата, честта и достойнството на другите, както и да не прилагат физическо и психическо насилие.
6. Да се явяват в училището с облекло и във вид съгласно етичните норми.
7. Да не участват в хазартни игри, да не употребяват тютюн и тютюневи изделия, алкохол и наркотични вещества.
8. Да не носят оръжие, както и други предмети, които са източник на повишена опасност.
9. Да носят ученическата си лична карта в училище и извън него.
10. Да представят	на	своите	родители	и	на педагогическите	специалисти ученическата си книжка и бележника за кореспонденция.
11. Да спазват правилата за поведение в паралелката и в училището.
12. Да спазват правилника за дейността на институцията.
13. Да не възпрепятстват със своето поведение и постъпки нормалното протичане на учебните часове.
14. Да не използват мобилните си телефони по време на учебните часове, освен ако изрично преподавателя не е разрешил това, за целите на учебния процес.
15. Да опазват материално-техническата база и чистотата на територията на училището.
16. Когато ученик увреди училищно имущество, да го възстанови в срок най-късно до 5 дни или да заплати цената по възстановяването, в зависимост от участието му в деянието - индивидуално, групово или по класове в срок до 1 седмица от констатиране на нарушението.
17. Да участва в трудови дни за поддържане на училищната МТБ.
18. Да дават дежурство в класната стая по ред, определен от класния ръководител.
19. Да проявяват внимателно и грижовно отношение към по-малките ученици.
20. Да се явяват в часовете по Физическо възпитание и спорт със спортно облекло и да носят необходимите материали за часовете по Изобразително изкуство, ДБТ и технологии и предприемачество, както и необходимите учебници и учебни помагала по останалите дисциплини.
21.  Да не заснема с мобилен телефон учителите или съучениците си без тяхно знание и съгласие. Да не използва мобилен телефон в час
Чл.104 Дежурни ученици:
А) Дежурни ученици в клас
1. Задължения:
· 1.1. Да почистват класната дъска в междучасията.
· 1.2. Да следят за реда в класната стая (кабинета) в междучасията.
· 1.3. Да контролират поддържането на хигиената в класната стая.
· 1.4. Да не допускат рушене на училищното имущество.
· 1.5. Да следят за изпълнението на заповедта на Директора за забрана на отваряне и надвесване от прозорците.
· 1.6. Да докладват номерата на отсъстващите ученици за часа.
2. Права:
· 2.1.Да отправят забележки на нарушителите. Да изискват спазване на реда и правилника от всички ученици.
· 2.3. При необходимост да се обръщат към дежурния учител или съответния преподавател.
Б) Дежурни по коридори, стълбища и фоайета:
Дежурният клас ученици осигурява:
· Дежурни ученици за коридорите на 1-3 етаж (по двама ученика);
· Дежурни ученици на входа на училището – 2-ма ученика.
1. Задължения:
· 1.1. Да осигуряват ред при движението на учениците в повереното им помещение и да не допускат тичане.
· 1.2. Да изискват движение в дясно по коридорите и стълбищата.
· 1.3. Да не допускат хранене в класните стаи, кабинетите и коридорите.
· 1.4. Да следят за рушене на училищното имущество.

· 1.5. Да изискват тихо и спокойно говорене, без викове.
· 1.6. Дежурните във фоайетата на входа и бюфета да не допускат внасяне на храна в класните стаи и коридорите.
· 1.7. Да не позволяват игра с топки в сградата на училището.
· 1.8. Дежурните ученици на входа на училището да изискват от напусналите сградата на училището ученици показване на баджове или ученически карти.
2. Права:
· 2.1.Да спират нарушителите и им отправят устни забележки.
· 2.2. Да записват имената и класа на учениците, които не спазват реда и правилника и да докладват на дежурния учител.
Чл. 105 Ученикът няма право:
1. Да отсъства от учебни занятия без уважителни причини, удостоверени по реда определен в този Правилник.
2. Да употребява или внася наркотични средства и алкохол по време на учебни часове или училищни мероприятия да внася в района на училището оръжие и взривни вещества.
3. Да пуши в сградата, двора и прилежащите райони на училището.
4. Да създава пречки и проблеми за реализацията на ОВП.
5. Да ползва мобилен телефон и други технически и електронни средства по време на час без разрешение на учителя.
6. Да организира и провежда спортни игри и други мероприятия в сградата и двора на училището, за които не са уведомени учители или УР, както и да набира наградни фондове.
7. Да бъде на обществени места без придружител в съответствие с изискванията на Закона за закрила на детето.
8. Неизпълнението на задълженията, предвидени в този правилник и в ЗПУО, е нарушение на училищната дисциплина.
9. Да посещават училището неприлично облечени.

Раздел ІІ. Подкрепа за личностно развитие на децата и учениците
Чл. 106  (1) Подкрепата за личностно развитие е обща и допълнителна.
(2) Общата и допълнителната подкрепа се осигурява в училището и в центровете за подкрепа за личностно развитие. В случаите по чл.111, ал. 1, т. 1 на ЗПУО - в домашни или в болнични условия.
Чл. 107 Общата подкрепа за личностно развитие включва:
1. Екипна работа между учителите и другите педагогически специалисти.
2. Допълнително обучение по учебни предмети при условията на този закон.
3. Допълнителни модули за деца, които не владеят български език.
4. Допълнителни консултации по учебни предмети, които се провеждат извън редовните учебни часове.
5. Консултации по учебни предмети.
6. Кариерно ориентиране на учениците.
7. Занимания по интереси.
8. Библиотечно-информационно обслужване.
9. Грижа за здравето.
10. Поощряване с морални и материални награди; за високи постижения в образователната дейност, в заниманията по интереси и за приноса им към развитието на училищната общност при условия и по ред, определени в държавния образователен стандарт за приобщаващото образование.
11. Дейности по превенция на насилието и преодоляване на проблемното поведение.
12. Ранно оценяване на потребностите и превенция на обучителните затруднения.
13. Логопедична работа.
Чл.108 Обща и допълнителна подкрепа се осъществява чрез екипната работа между учителите и другите педагогически специалисти включва обсъждане на проблеми и обмяна на добри практики при работата им с едни и същи деца и ученици с цел повишаване ефективността на педагогическите подходи.

Чл.109 (1) Допълнителната подкрепа за личностно развитие се предоставя въз основа на извършена оценка на индивидуалните им потребности от екип за подкрепа на личностното развитие и включва:
1. Работа с дете и ученик по конкретен случай.
2. Психо-социална рехабилитация, рехабилитация на слуха и говора, зрителна рехабилитация, рехабилитация на комуникативните нарушения и при физически увреждания.
3. Осигуряване на достъпна архитектурна, обща и специализирана подкрепяща среда, технически средства, специализирано оборудване, дидактически материали, методики и специалисти.
4. Предоставяне на обучение по специалните учебни предмети за учениците със сензорни увреждания.
5. Ресурсно подпомагане.
(2) Допълнителна подкрепа се предоставя въз основа на извършена оценка на индивидуалните им потребности на ученици:
1. Със специални образователни потребности.
2. В риск.
3. С изявени дарби.
4. С хронични заболявания.
(3) Графикът за доп. консултиране се изработва в началото на учебната година, в който се определя приемно време и място на всеки учител, поставя се на видно място в сградата на училището и се публикува на интернет-страницата на училището.
· Класните ръководители информират родителите за възможностите за допълнително консултиране по учебните предмети.
· Времето за допълнително консултиране е част от работното време на учителите.
· Конкретният ред и условията за предоставяне на допълнителна подкрепа са уредени в държавния образователен стандарт за приобщаващо обучение.
(4) При несъгласие на родител с оценката на индивидуалните потребности на ученика със специални образователни потребности, извършена в училището, той може да подаде заявление до директора на съответния регионален център за подкрепа на процеса на приобщаващото образование за повторна оценка на образователните потребности на детето или ученика в 14-дневен срок от извършването на оценката.
(5) За преодоляване на проблемното поведение и за превенция на отпадането от училище на ученици, които извършват нарушения, отсъстват по неуважителни причини или са в риск от отпадане, класният ръководител и/или медиатора в училището осъществяват връзката и сътрудничество между училището и семейството и обкръжението на учениците.
(6) Ако ученикът отсъства от училище един учебен ден и отсъствието не е по някоя от уважителните причини, класният ръководител е длъжен да уведоми родителя с писмо, по имейл, в телефонен разговор или чрез съобщение в електронния дневник и да обсъди с него възможностите за отстраняване на причините за отсъствията.
(7) Броят на отсъствията на ученика се отбелязва в електронния дневник на класа, а в края на всеки учебен срок се вписва в ученическата книжка на ученика.
Раздел III. Награди и санкции на учениците
Чл.110 (1) В СУ “Христо Ботев“ се учредяват следните награди:
За показани високи успехи в учението и за достойно гражданско поведение
1. Грамота.
2. Поименен ценен подарък.
3. Еднократна стипендия за деца с изявени дарби.
(2) Поощренията по т.1 от предходната алинея се дават по преценка на Директора, а по т.3 по решение на ПС.
Чл.111 (1) За неизпълнение на задълженията, определени в ЗПУО, в нормативните актове по неговото прилагане и в правилника устройството и дейността на училището, след изчерпване на останалите механизми за въздействие върху вътрешната мотивация и за преодоляване на проблемното поведение на учениците може да се налагат следните санкции и мерки:
/1а/ Санкции:

1. Забележка.
2. Дейност в полза на училището.
3. Предупреждение за преместване в друго училище.
4. Преместване в друго училище.
5. Преместване от дневна форма в самостоятелна форма на обучение.
/1б/ Видове мерки , които могат да бъдат прилагани:
· отстраняване от училище;
· отстраняване от учебен час;
· допълнително обучение в извънучебно време, включително в периода на ваканциите.
(2) Когато ученик от 5 до 7 клас възпрепятства провеждането на учебния процес, учителят може да го отстрани до края на учебния час. За времето на отстраняване на ученика не се отбелязват отсъствия, а наложената мярка се документира в дневника на класа, в ученическата книжка и в края на учебния час учителят информира родителя на ученика по телефона. Ученикът не напуска сградата на училището и е задължен да отиде при директора на училището.
(3) Веднага след приключването на учебния час по чл. 199, ал. 2 от ЗПУО или след отстраняването на ученика по чл. 199, ал.3 от ЗПУО се предприемат дейности за мотивация и за преодоляване на проблемното поведение и се уведомява родителят.
(4) Когато ученикът се яви в училище с облекло или във вид, които са в нарушение на правилника за дейността на училището, както и когато състоянието му не позволява да участва в учебния процес, той се отстранява от училище до отпадане на основанието за отстраняването му.
(5) За ученика с наложена санкция се осигуряват и дейности за превенция и преодоляване на проблемно поведение.
Чл.112 (1) Санкцията "преместване от дневна форма в самостоятелна форма на обучение" се прилага за ученици, навършили 16-годишна възраст.
(2) Мерките отстраняване от час и/или от училище, както и санкциите "предупреждение за преместване в друго училище" и "преместване в друго училище" не се налагат на учениците в класовете от началния етап.
(3) Санкциите "преместване в друго училище" и "преместване от дневна форма в самостоятелна форма на обучение" се налагат за тежки или системни нарушения и за допуснати повече от 15 отсъствия по неуважителни причини.
(4) Санкции не се налагат на ученици, когато поведението им е резултат от увреждане или нарушение на здравето, посочено в медицински документи.
Чл.113 (1) За едно нарушение не може да бъде наложена повече от една санкция. Мерките се налагат независимо от санкциите.
(2) Видът на санкцията се определя, като се отчитат причините и обстоятелствата при извършване на нарушението, видът и тежестта му, както и възрастовите и личностните особености на ученика.
(3) Освен налагането на санкция на ученика задължително се предоставя обща подкрепа за личностно развитие като консултации по учебни предмети, консултации с психолог и/или с педагогически съветник, допълнително обучение и допълнителни консултации по учебни предмети в неучебно време, включително в периода на ваканциите, участие в занимания по интереси, кариерно ориентиране и други дейности с оглед недопускане на нарушения или отпадане от училище.
(4) Връчването на уведомлението по процедура за санкция се извършва от служител на училището, по пощата или чрез куриерска служба с препоръчана пратка с обратна разписка на посочения адрес от родителя или от лицето, което полага грижи за ученика.
(5) Съобщаването  по  ал.  1  може  да  се  извърши  и  на  посочен  от родителя електронен адрес, като в този случай връчването се удостоверява с копие от електронния запис за това.
(6) Когато родителят или лицето, което полага грижи за ученика, не може да бъде открит на посочения от него адрес и не отговаря по електронна поща директорът на училището уведомява дирекция „Социално подпомагане“ по местоживеене на ученика, че има индикации за ученик в риск поради оставане без родителска грижа.

(7) Родителят на ученика има право да присъства на изслушването и да изрази мнение
Чл. 114 Мотиви за налагане на санкции и процедури по налагането им:
(1) Мотиви за наказанието „ Забележка“:	
1. Системни закъснения за час над 15 на срок;
2. Допуснати от 5 до 10  отсъствия по неуважителни причини;
3. Подсказване и преписване на домашна работа;
4. Неспазване на реда в училищната сграда и прилежащите ѝ части;
5. При три явявания в рамките на един учебен срок без спортно облекло в часовете по ФВС и/или без материали в часовете по Изобразително изкуство, ДБТ и Технологии и предприемачество;
6. Регистрирани над 3 забележки в дневника, относно дисциплината и поведението на ученика;
7. Нарушение на правилника за БУВОТ.
Процедура по налагане на наказанието „ Забележка”:
1. Класният ръководител подава заявление по образец до директора , в което описва мотивите за наказанието.
2. Издаване на заповед от директора. Класният ръководител уведомява писмено родителя за наложеното наказание.
3. Наказанието се обявява от класния ръководител пред класа и се вписва в училищната документация. Срокът на наказанието „забележка“ е до края на учебната година.
(2) Мотиви за налагане наказанието „Преместване в друга паралелка на същото училище“:
1. Системно неизпълнение на задълженията;
2. Поведение, което е нарушение на установения ред при провеждане на екскурзии с учебна цел;
3. Повреждане на училищно имущество;
4. Тютюнопушене в сградата, двора на училището и прилежащите към тях тротоари;
5. Преписване и подсказване при контролни, класни работи, изпити и др. 
Процедура по налагане на наказанието „Дейност в полза на училището“:
1. Налага се по предложение на класния ръководител, учител или служител.
2. Налага се със заповед на директора, като се посочват мотивите.
3. Наказанието се обявява от класния ръководител пред класа и се вписва в училищната документация.
(3) Мотиви за налагане на наказанието “Предупреждение за преместване в друго училище до края на учебната година”:
        1. Системност на нарушенията , изброени в предходните членове
прояви на терор и насилие, вербална агресия (обидни изказвания, ругатни, подигравки, унижаващи достойнството епитети, прояви на дискриминация и др.п.);
2. Налагане на мярката отстраняване от учебен час повече от 5 пъти за един учебен срок;
3. Внасяне на вещи, опасни за здравето и живота на ученици и служители;
4. Системно явяване без учебни помагала и домашни работи;
5. Допуснати от 10 до 15 отсъствия по неуважителни причини;
6. Системно нарушаване на дисциплината;
7. Регистрирани над 6 забележки в дневника на паралелката за един учебен срок;
8. Употреба на алкохол и наркотици;
9. Кражба или унищожаване на училищно или чуждо имущество;
10. Организиране и провеждане на хазартни игри;
11. Фалшификация на училищна документация; системни безпричинни отсъствия от общоучилищни мероприятия;

12. Неуважително  отношение  към  преподавател  или  служител  на  училището
/Отправяне на заплахи, упражняване на насилие, предизвикване на конфликти и демонстриране на поведение уронващо честта и достойнството на ученици, преподаватели и др. лица. /;
13. Заснемане на видеоклипове без съгласието на участниците в тях;
14. Кибертормоз;
15. Уронване престижа на училището.
Процедура по прилагане на наказанието „Предупреждение за преместване в друго училище до края на учебната година“ .
1. Подаване на заявление по образец /съдържащо мотивите за наказанието/.
2. Класният ръководител писмено уведомява родителя за извършеното от ученика нарушение.
3. Предварително уведомяване на дирекция „Социално подпомагане”.
4. Насрочва се изслушване на ученика пред директора в присъствието на родител и Класният ръководител.
5. Класният ръководител класен ръководител внася предложението пред ПС.
6. Родителят има право да присъства на заседанието и да изрази мнение.
7. Наказанието се налага със заповед на директора по предложение на ПС.
8. Когато наказанието „Предупреждение за преместване в друго училище” е наложено до 30 учебни дни преди края на втория учебен срок, то влиза в сила от началото на следващата учебна година.
(4) Мотиви за налагане на наказанието “Преместване в друго училище до края на
учебната година”:
1. Системни нарушения на този правилник;
2. Особено тежки прояви на терор, агресия и насилие;
3. Унищожаване на официална училищна документация;
4. Допуснати над 15 отсъствия по неуважителни причини, с изключение на учениците от последния гимназиален клас;
5. Системни нарушения , изброени в предходната точка;
6. Умишлено предизвикване на ситуации, които застрашават живота и здравето на трети лица;
7. Системен кибертормоз;
8. Уронване престижа и доброто име на училището.
Процедура по прилагане на	наказанието „Преместване в друго училище до края на учебната година”
1. Класният ръководител подава заявление по образец до директора.
2. Класният ръководител писмено уведомява родителя за извършеното нарушение и за правата на родителя в процедурата по налагането на наказание.
3. Преди налагане на наказанието се уведомява дирекция „Социално подпомагане”.
4. Насрочва се изслушване на ученика пред директора в присъствието на родител и Класният ръководител.
5. Класният ръководител внася предложение пред ПС за налагане на наказанието.
6. Родителят има право да присъства на заседанието и да изрази мнение.
7. Наказанието се налага със заповед на директора по предложение на педагогическия съвет. Срокът наказанието се определя в заповедта.
8. Когато наказанието е наложено да 30 учебни дни преди края на втория учебен срок, то влиза в сила от началото на следващата учебна година.
Чл.115 (1) Санкциите са срочни.
 (2) Срокът на санкциите е до края на учебната година.
 (3) Когато санкциите "предупреждение за преместване в друго училище", "преместване в друго училище" и "преместване от дневна форма в самостоятелна форма на обучение" са наложени до 30 учебни дни преди края на втория учебен срок, те влизат в сила от началото на следващата учебна година.

Чл.116 (1) Санкциите "забележка" и "дейност в полза на училището" се налагат със заповед на директора по мотивирано писмено предложение на класния ръководител, а всички останали санкции - със заповед на директора по предложение на педагогическия съвет.
(2) Мярката по отстраняване от училище се налага със заповед на директора.
Чл.117 (1) За откриване на процедура по налагане на санкциите по чл. 199, ал.1 директорът задължително уведомява родителя, а в случаите по чл.199, ал. 1, т. 3 - 5 - и съответните териториални структури за закрила на детето.
(2) В процедурата по налагане на санкция малолетният ученик се представлява от родителя си или от упълномощено от родителя лице, а непълнолетният ученик извършва всички действия лично, но със съгласието на родителите си.
(3) Ученикът има право преди налагане на съответната санкция да бъде изслушан и/или писмено да обясни фактите и обстоятелствата, свързани с конкретното нарушение. Изслушването задължително се извършва в присъствието на психолог или на педагогически съветник.
(4) Родителят на ученика има право да присъства на изслушването и да изрази мнение, както и да участва в процедурата по налагане на санкцията при условия и по ред, определени с държавния образователен стандарт за приобщаващото образование.
(5) Класният ръководител писмено уведомява родителите за наложените на ученика санкции и/или мерки.
(6) Конкретните условия и ред за налагане на санкциите по чл. 199 се определят с държавния образователен стандарт за приобщаващото образование.
Чл.118 (1) Заповедта за налагане на санкцията се издава в 14-дневен срок от предложението на класния ръководител.
(2) В заповедта по ал. 1 се посочват видът на санкцията, срокът и мотивите за налагането ѝ.
(3) Заповедта се съобщава в тридневен срок от издаването ѝ на ученика и на родителя му, а заповедта за налагане на санкция "преместване в друго училище" - и на началника на регионалното управление на образованието.
(4) Заповедта по ал. 1 може да се оспорва по административен ред.
Чл.119 (1) Наложените санкции се отразяват в ученическата книжка, в личния картон, в бележника за кореспонденция на ученика и в електронния дневник на училището.
(2) Ученик, на когото е наложена санкция "преместване в друго училище", продължава обучението си в другото училище при условия и по ред, определени със заповед на началника на регионалното управление на образованието.
(3) Ученик, на когото е наложена санкция "предупреждение за преместване в друго училище", "преместване в друго училище" или "преместване от дневна форма в самостоятелна форма на обучение", за срока на санкцията се лишава от правото да получава каквито и да било награди.
(4) При налагане на мярката „отстраняване от час” ученикът няма право да напуска територията на училището по времето на отстраняването си. При изпълнението на мярката училището създава условия за работа с учениците за повишаване на мотивацията и социалните им умения за общуване.
Чл.120 (1) Санкциите се заличават с изтичане на срока, за който са наложени, или предсрочно по реда, по който са наложени.
(2) По желание на ученика след заличаване на санкциите "преместване в друга паралелка в същото училище" и "преместване в друго училище" той може да продължи обучението си в паралелката или в училището, в което е преместен.
(3) Заличаването се отбелязва в ученическата книжка, в личния картон на ученика и в електронния дневник.

ГЛАВА VIII. РОДИТЕЛИ
Чл.121 (1) Сътрудничеството и взаимодействието между родителите и училището се осъществяват чрез индивидуални консултации, родителски срещи, обучения, както и всеки път, когато конкретна ситуация или поведение на детето или ученика го прави необходимо.

(2) Средство за връзка със семейството на ученика може да бъде и електронната поща на един от родителите, както и електронният дневник.
Чл.122 Родителите имат следните права:
1. Периодично и своевременно да получават информация за успеха и развитието на децата им в образователния процес, за спазването на правилата в училището и за приобщаването им към общността.
2. Да се срещат с ръководството на училището, с класния ръководител, с учителите и с другите педагогически специалисти в определеното приемно време или в друго удобно за двете страни време.
3. Да се запознаят с училищния учебен план.
4. Да присъстват и при желание от тяхна страна да бъдат изслушвани, когато се решават въпроси, които засягат права и интереси на ученика.
5. Най-малко веднъж годишно да получават информация, подкрепа и консултиране в училището по въпроси, свързани с образованието, с кариерното ориентиране и с личностното развитие на децата им.
6. Да избират и да бъдат избирани в обществения съвет на училището.
7. Да изразяват мнение и да правят предложения за развитие на училището и центъра за подкрепа за личностно развитие.
Чл.123 (1) Родителите имат следните задължения:
1. Да осигуряват редовното присъствие на ученика в училище, като уведомяват своевременно училището в случаите на отсъствие на детето или ученика.
2. Да запишат при условията на чл. 89 детето в първи клас или ученика в училище в случаите на преместване в друго населено място или училище.
3. Редовно да се осведомяват за своите деца относно приобщаването им в училищната среда, успеха и развитието им в образованието и спазването на училищните правила.
4. Да спазват правилника за дейността на училището и да съдействат за спазването му от страна на ученика.
5. Да участват в процеса на изграждане на навици за самоподготовка като част от изграждането на умения за учене през целия живот.
6. Да участват в родителските срещи.
7. Да се явяват в училището след покана от учител, директор или друг педагогически специалист в подходящо за двете страни време.

ГЛАВА IX. УЧИТЕЛИ, ДИРЕКТОРИ И ДРУГИ ПЕДАГОГИЧЕСКИ СПЕЦИАЛИСТИ
Раздел I. Права и задължения
Чл.124 Функциите, професионалните профили, длъжностите и необходимата за заемането им професионална квалификация, както и условията и редът за повишаване на квалификацията, за кариерното им развитие и за атестирането на педагогическите специалисти, включително критериите за атестиране и съставът на атестационната комисия, се определят с държавния образователен стандарт за статута и професионалното развитие на учителите, директорите и другите педагогически специалисти.
Чл.125 (1) Педагогическите специалисти имат следните права:
1. Да бъдат зачитани правата и достойнството им.
2. Да определят методите и средствата за провеждане на образователния процес съобразно принципите и целите, определени в този закон.
3. Да участват във формирането на политиките за развитие на училището.
4. Да получават професионална подкрепа в процеса на изпълнение на служебните си задължения.
5. Да повишават квалификацията си.
6. Да бъдат поощрявани и награждавани.
(2) Педагогическите специалисти имат следните задължения:
1. Да осъществяват обучение и възпитание на децата и учениците в съответствие с държавните образователни стандарти.
2. Да опазват живота и здравето на децата и учениците по време на образователния процес и на други дейности, организирани от училището.

3. Да зачитат правата и достойнството на децата, учениците и другите участници в предучилищното и училищното образование и да сътрудничат и партнират със заинтересованите страни.
4. Да поддържат и повишават квалификацията си съобразно политиките за организационно развитие на съответната институция и специфичните потребности на децата и учениците, с които работят с цел подобряване качеството на образованието им.
5. Да съхраняват авторитета на училището и да допринасят за развитие на традициите му.
6. Да участват в работата на педагогическия съвет и да изпълнява неговите решения.
7. Да изпълняват предписанията и препоръките на органите, осъществяващи методическа дейност и контрол в системата на народната просвета.
8. Да нанасят актуалната информация в Електронния дневник не по-късно от два дни след оценяването.
9. Да не допускат в работата си пряка и непряка дискриминация на основата на пол, народност, етническа принадлежност, религия.
10. Да подпомагат родителите, които срещат затруднения при възпитанието на децата си.
11. Да водят отчетност за отсъствията на всеки ученик по учебния предмет, който преподават, и при допускане на 25% от хорариума за учебен срок незабавно да информират класния ръководител, а той директора.
12. Да прилагат мярката „отстраняване на ученика за учебен час”, едва когато са изчерпали другите педагогически методи за въздействие и дисциплиниране на ученика.
13. Да уведомяват своевременно Училищното ръководство, когато се налага да отсъстват от учебните часове, за осигуряване на заместник с оглед недопускане на свободни часове.
14. Да не пушат, да не внасят и да не употребяват алкохол в училището и извън него
- при провеждане на мероприятия и дейности, в които участват ученици.
15. Да се явяват на работа с облекло и във вид, които съответстват на положението му на учител и на добрите нрави.
16. Да не внасят в училището оръжие, както и други предмети, които са източник на повишена опасност.
17. Да информират писмено и на индивидуални срещи родителите за успеха и развитието на ученика, за спазването на училищната дисциплина, както и за уменията му за общуване и интегриране в училищната среда, да ги насочват към форми за допълнителна работа с оглед възможностите, потребностите и желанията на ученика при зачитане на тяхното право да вземат решения. Информацията се дава чрез индивидуалните срещи с родителите, които се провеждат в приемното време на учителя или в друго удобно за двете страни време, но задължително в следните случаи :
· в началото на учебната година
· преди края на всеки учебен срок
· при наличието на слаби оценки, повече от 3 забележки за поведението в дневника на класа и др.
· незабавно, когато ученикът е участвал в инцидент
· по изискване на класния ръководител анализират и обсъждат информацията и резултатите от наблюдение на обучението на ученика за оказване на обща и/или допълнителна подкрепа за личностно развитие.
18. Да отговарят за достоверността на информацията, която трябва да бъде внесена от тях в училищната документация.
19. Да проверяват присъствието на учениците в началото на всеки учебен час и да отбелязват отсъстващите в електронния дневник незабавно.
20. Да обучават деца със СОП и да води съответната документация.
21. Да подават декларации за реално взети лекторски часове до 4 число на следващия месец, когато определената дата е неработен ден , декларацията се подава на следващия работен ден.
(3) Педагогическият специалист е длъжен да осъществява дейности по превенцията на тормоза и насилието и дейности за мотивация и преодоляване на проблемното поведение.
(4) На педагогическите специалисти се дължи почит и уважение от учениците, родителите, административните органи и обществеността.

(5) При изпълнение на служебните си задължения педагогическите специалисти, заместник-директорите и главният счетоводител имат право на представително облекло за всяка календарна година.
(6) Учителят няма право:
1. Да нарушава правата на детето и ученика, да унижава личното им достойнство, да прилага форми на физическо и психическо насилие върху тях.
2. Да предоставя образователни услуги срещу заплащане при наличие на конфликт на интереси.
3. Да освобождава учениците преди биенето на звънеца, който оповестява края на учебния час или да напуска часа без уважителни причини.
4. Да въвлича ученици и да организира дейности с тях на политическа, религиозна и етническа основа.
5. Да организира събиране пари от ученици без предварителна съгласуваност	с родителския актив и Училищното ръководство.
6. Да организира лагери, екскурзии и други без разрешение на УР и в противоречие с нормативните изисквания.
Да организира посещения на кина, театри, изложби и други подобни по време на учебните занятия.
7. Да ползва мобилен телефон по време на учебни занятия.
(7). В пряката си работа учителят изпълнява разпорежданията на директора.
(8) /1/ С оглед недопускане на свободни часове и ученици, които са без педагогически контрол, целият педагогически персонал участва в процедурата по заместване на отсъстващ учител.
/2/ всички учители, които по седмично разписание нямат първи час за деня, идват на работа 20 мин. предварително.
/3/ Ръководството определя със заповед заместващите за деня и организира вземането на часовете през следващите дни на отсъствието.
Чл. 126. Класни ръководители:
1. Запознават учениците и родителите с ПДУ, Правилник за вътрешния ред, Инструкция за охрана на труда и пожарна безопасност, а учителите по трудово обучение и физическо възпитание и с правилата за безопасност при провеждане на часовете си и други необходими нормативни документи. Прилагат към папката на класа списък с имената на учениците и техните родители, заедно с подписите им, уведомяващи, че са запознати със споменатите нормативни документи.
2. Привеждат в изпълнения решенията на Педагогическия съвет и разпорежданията на ръководството в училище, които се отнасят до поверения им клас.
3. В началото и в края на всеки срок прави опис на класните стаи и кабинети, съдържащ състоянието на материално - техническата база, в началото и края на всеки срок и го предава на помощник-директора по административно-стопанската дейност.
4. Създават организация за опазване на класната стая и поддържане на хигиената.
5. Координират дейността на учениците с учителите, ръководството и родителите.
6. Водят редовно и правилно училищната документация на класа и в края на учебната година я предават на директора на училището в изправност. Нанасят текущите оценки и отсъствията в бележниците на учениците и електронния дневник всеки месец до пето число.
7. Да следят за успеха, дисциплината и развитието на учениците от съответната паралелка, като периодично и своевременно информират родителите; анализират и оценяват рисковите фактори върху учениците от паралелката и да предприемат превантивни и коректни мерки за справяне с тях.
8. В края на учебната година класният ръководител изготвя характеристика за всеки ученик от паралелката съобразно чл. 80в от Наредба № 4 (ДВ, бр. 52 от 2009г.).
9. При завършване на степен на образование класният ръководител изготвя цялостна характеристика на ученика съобразно чл. 80г от Наредба № 4 (ДВ, бр. 52 от 2009г).

10. [bookmark: _Hlk206944168]Всеки последен четвъртък от месеца изготвят поименна справка на учениците от класа, направили до момента пет и повече отсъствия по неуважителни причини и я предават на директора. 
11. Уведомяват писмено родителите за допуснати над пет отсъствия по неуважителни причини и за допускането на всеки следващи пет по неуважителни причини, както и когато спрямо него ще започне процедура за налагане на наказание или други мерки по този правилник.
12. Длъжни са да посетят дома на ученика, когато са изчерпани всички административни средства за контакт с родителите за изясняване на проблема, а при продължително боледуване - да поддържат непрекъснат контакт и да оказват помощ за ритмично усвояване на пропуснатия материал.
13. Да консултира родителите за възможностите и формите за допълнителна работа с ученика с оглед максимално развитие на заложбите му, както и за възможностите за оказване на педагогическа и психологическа подкрепа от специалист, когато това се налага.
14. Съхраняват медицинските бележки до края на учебната година 15.Предлагат ученици за награди и наказания и преди налагане на
наказанията и мерките, с изключение на мярката по чл. 31б, ал.2 да изрази мнението си. 16.Разрешават отсъствие на учениците от училище по лични причини до 15 дни
през учебната година при предварително уведомяване от родителите /настойниците/ и докладна записка до ресорния заместник-директор, но не повече от 5 дни наведнъж.
Организират дейности и мероприятия, които създават условия за развитие на комуникационните и образователно-възпитателни умения на учениците.
17. Изискват допълнителна информация за ученика от училищно ръководство, психолозите, медицински персонал и родители във връзка с изпълнение на задълженията си.
18. Класният ръководител привлича семейството като партньор на училището.
19. Провежда ДЧК за работа с училищна документация, консултации на родители и др. извън учебно време на класа си, по график, утвърден от Директора; документира проведените консултации и срещи с родителите.
20. Ръководи обявените от училището родителски срещи, като информира родителите за графика на приемното време на учителите в училището, както и по всички текущи въпроси; по време на родителските срещи класният ръководител не може да обсъжда публично въпроси, свързани с успеха и поведението на отделните ученици от паралелката.
21. Съдейства на родителския актив и УН при набиране на необходими средства за подпомагане материалното осигуряване на учебно-възпитателния процес и решаването на други социално-битови проблеми на училището.
22. В годишния тематичен план за работа на класните ръководители през учебната година се фиксира времето за спортно-туристическа, културна и/или друга дейност извън сградата на училището.
23. При организиране и провеждане на екскурзии с ученици и друг вид извънкласни и извънучилищни дейности задължително се спазват правилата и изискванията, заложени в нормативните документи на МОН и РУО.
Чл. 127. Дежурни учители:
1.  Дежурството в училището се осъществява по график изготвен и утвърден от директора в началото на всеки учебен срок. Дежурните учители, мястото на дежурство и задълженията им се определят със заповедна директора и с настоящия правилник.
2.  Промени в графика за дежурства се правят само с разрешение на директора, а ако той отсъства – зам. директора.
3. Дежурните учители идват в 07.30 часа. Същите, преди началото на учебния час, оглеждат състоянието на района. Организира посрещането на учениците.
4. Напомнят на дежурните ученици за задълженията им.
5. Всяко междучасие следят за реда и дисциплината в района, определен им със заповед. При констатирани нередности с нанесени щети вземат мерки за отстраняване на същите, като съобщават незабавно на зам. директора, а при по-тежки случаи или при

отсъствието на зам. директора – на ръководството, за което се съставя и констативен протокол.
6. При констатиране на нередности по време на дежурството дежурните учители отразяват същите в книгата за дежурствата в училище.
Чл.128 (1) Педагогически специалист не може да извършва срещу заплащане обучение или подкрепа по смисъла на чл. 178, ал.1, т. 2 - 7 и 14 и чл.187, ал. 1, т. 2 и 4 от ЗПУО на деца и ученици, с които работи в училището, ако това заплащане е от името и за сметка на децата и учениците, включително със средства от училищното настоятелство.
(2) В едномесечен срок от началото на всяка учебна година педагогическият специалист подава пред работодателя си писмена декларация относно обстоятелството дали срещу заплащане от името и за сметка на децата и учениците през предходната учебна година е извършвал обучение или подкрепа по смисъла чл. 178, ал.1, т. 2 - 7 и 14 и чл.187, ал. 1, т. 2 и 4 на деца и ученици и че това не са били деца и ученици, с които педагогическият специалист е работил в училището в същия период.
(3) При установяване нарушение на ал. 1, както и в случаите на неподаване на декларацията по ал. 2 или при подаване на декларация с невярно съдържание педагогическите специалисти носят дисциплинарна отговорност по реда на Кодекса на труда.
Раздел II. Повишаване квалификацията на учителите, директорите и другите педагогически специалисти
Чл.129 (1) Педагогическите специалисти са длъжни ежегодно да повишават квалификацията си с цел подобряване качеството на работата им и повишаване резултатите и качеството на подготовка на децата и учениците.
(2) Повишаването на квалификацията на педагогическите специалисти се измерва чрез система от квалификационни кредити и се удостоверява с документ. Системата от квалификационни кредити се определя с държавния образователен стандарт за статута и професионалното развитие на учителите, директорите и другите педагогически специалисти.
(3) Педагогическите специалисти са длъжни да повишават квалификацията в не по- малко от 48 академични часа за всеки период на атестиране (4 години) в не по-малко от 16 академични часа годишно по вътрешно училищна квалификация.
Чл.130. (1) Повишаването на квалификацията се осъществява по програми и във форми по избор на педагогическия специалист в съответствие с професионалния профил на изпълняваната длъжност, с професионалното развитие на педагогическия специалист, с резултата и препоръките от атестацията му, както и с националната, регионалната, общинската и училищната политика.
(2) Повишаването на квалификацията на конкретния педагогически специалист е насочено и към напредъка на децата и учениците, както и към подобряване на образователните им резултати.
Чл.131. (1) Въз основа на достигнатото равнище на квалификация педагогическите специалисти може да придобиват професионално-квалификационни степени.
(2) Професионално-квалификационните степени и условията и редът за придобиването им се определят с държавния образователен стандарт за статута и професионалното развитие на педагогическите специалисти.
Чл.132. (1) Постигнатите компетентности се отразяват в професионално портфолио на педагогическия специалист. Професионалното портфолио се съставя от педагогическия специалист и включва разработени материали, които доказват активното му участие в реализирането на политиката на детската градина или училището, професионалните му изяви, професионалното му усъвършенстване и кариерното му израстване, както и постигнатите резултати с децата и учениците.
(2) Целите, функциите и съдържанието на професионалното портфолио се определят с държавния образователен стандарт за статута и професионалното развитие на учителите, директорите и другите педагогически специалисти.
Раздел IІІ. Кариерно развитие на педагогическите специалисти
Чл.133 (1) Кариерното развитие е процес на усъвършенстване на компетентности при последователно заемане на учителски или възпитателски длъжности или при придобиване на степени с цел повишаване качеството и ефективността на образованието.
(2) Учителските длъжности са:
1. Учител, учител ЦДО.
2. Старши учител
(3) Кариерното развитие на педагогическите специалисти директор и заместник- директори се осъществява чрез последователно придобиване на втора и първа степен. Присъждането им се извършва от работодателя. Степените не се запазват при прекратяване на трудовото правоотношение.
(4) Основа за кариерно развитие на педагогическите специалисти са учителският стаж, получените квалификационни кредити, придобитата професионално- квалификационна степен, както и резултатите от атестирането им.
(5) По-големият брой квалификационни кредити и по-високата професионално- квалификационна степен са основание за по-бързо кариерно развитие на педагогическите специалисти, независимо от учителския стаж.
(6) Условията и редът за заемане на учителските длъжности и за придобиване на степените, както и за по-бързото кариерно развитие на педагогическите специалисти се определят с държавния образователен стандарт за статута и развитието на учителите, директорите и другите педагогически специалисти.
Чл.134 (1) Работата на педагогическите специалисти подлежи на атестиране.
 (2) Атестирането на учителите, директорите и другите педагогически специалисти се извършва на всеки 4 години от атестационна комисия, определена от работодателя, съгласувано с педагогическия съвет.
Раздел ІV. Награди и отличия
Чл.135 Педагогическите специалисти се поощряват с морални и материални награди за високи постижения в училищното образование.
Чл.136 Педагогическите специалисти може да бъдат награждавани с отличия и награди за образцово изпълнение на задълженията си със заповед на работодателя си.

ГЛАВА Х. ПРОПУСКАТЕЛЕН РЕЖИМ
Чл. 137 Портиерът:
1. Проверява документите за самоличност на учениците, родителите и други лица, желаещи да влязат в на училището;
2. Не допуска външни лица, без да са записани имената им в тетрадката за пропуски;
3. Осигурява реда на входа на училището и предприемат съответните действия при скандално поведение на външни лица, както и в сградата, така и в двора на училището;
4. Прави оглед на двора и пространството зад централната сграда;
5. Докладва на директора за възникнали инциденти при първа възможност;
6. Предава намерени вещи на директора;
7. В сградата на училището не се допускат лица в нетрезво състояние, с неприличен външен вид и неподходящо облечени;
8. Граждани се допускат в сградата на училището само при съгласуване с членовете от ръководството на училището;
9. Не се допускат лица, носещите обемисти предмети и изнасящите такива подлежат на проверка от охраната;
10. Посещение на родители или настойници при преподаватели става само в определените дни за консултации с родители или след предварителна уговорка, за която преподавателят потвърждава на портиера, съобразно своята заетост;
11. Осъществяват засилен контрол на пропускателния режим, с повишено внимание
към:
· Проверката на хора и багаж при съмнение – чрез физическа проверка съдържанието на багажа;
· Недопускане на посетители в сградата без проверена и потвърдена ангажираност, включително изпълнители по договори за ремонтни дейности;

· неприемане на неадресирани или съмнителни пратки, писма и пакети и внимателна проверка на същите, както и на приносителите им;
12. Усилване на бдителността на охраната и извършване на обход на сградите с цел:
· откриване н безстопанствен багаж (торби, куфарчета, пакети и др.);
13. Повишаване на бдителността на всички служители по отношение на:
· наличие на багаж, пакети и др. без собственик (придружител);
· непознати, безцелно движещи се хора в сградите, проявяващи интерес към части на сградата.
14. Разчистване на коридорите и общите помещения от излишни материали.
15. Обсъждане на вариантите за евакуация (принудително извеждане) на служителите и учениците от сградата (според съществуващите изходи и/или алтернативни).
16. Извършване на проверка на състоянието на осветлението, пожароизвестителните и пожарогасителните системи, системата за видеонаблюдение и др., изградени в сградата.
17. Извършване на инструктаж на всички служители за действие при извънредни ситуации, запознаване с планове, разчети и др.
18. Повишаване на бдителността на всички служители относно осигуряване на безопасността и сигурността на детските лагери и други организирани мероприятия с масово пребиваване на деца и ученици.

ГЛАВА XI. ФИНАНСИРАНЕ И ИМУЩЕСТВО
Чл.138. СУ „Христо Ботев“ се финансира със средства от първостепенния разпоредител.
Чл.139. Средства за допълнителни дейности могат да се събират за учениците от първи до седми клас от членове на родителските активи.
Чл.140 (1) Държавните и общинските училища прилагат система на делегиран бюджет, която дава право на директора на училището:
1. На второстепенен разпоредител с бюджет, а в общините с районно деление - на второстепенен или третостепенен разпоредител с бюджет по решение на общинския съвет.
2. Да извършва компенсирани промени по плана на приходите и разходите, в т.ч. между дейности, като уведомява за това първостепенния разпоредител с бюджет.
3. Да се разпорежда със средствата на училището.
4. Да определя числеността на персонала, индивидуалните възнаграждения, преподавателската натовареност и броя на групите и паралелките, както и броя на учениците в тях съобразно утвърдения бюджет на училището и нормите, определени в подзаконовите нормативни актове, като осигурява прилагането на учебния план.
(2) Директорът представя на обществения съвет и пред общото събрание на работниците и служителите тримесечни отчети за изпълнението на бюджета на училището, детската градина или центъра за подкрепа за личностно развитие в срок до края на месеца, следващ съответното тримесечие.

ГЛАВА XII. УЧИЛИЩНИ СИМВОЛИ И РИТУАЛИ
Печат
Чл.141 (1) Печатът на Училището е кръгъл. На него е изписано отгоре „СУ „Христо Ботев “, в средата гр. Балчик.
(2) Печатът се съхранява от нарочно овластени лица и се поставя на официалните документи на Училището, подписани от директора.
Училищни празници
Чл.142 Училищни празници са:
1. 15 септември – откриване на учебната година;
2. Патронен празник на Училището – пролетта  /датата варира според годишния план/;
3. Тържествено връчване на свидетелствата за основно и средно образование;
4. Денят на българската просвета и култура – 24 май;
5. Спортен празник /датата варира според годишния план/.

